Bjelopoljac Hajriz Brčvak donirao sanitetsko vozilo bjelopoljskoj hitnoj službi – Tutinske Novine\nBjelopoljac Hajriz Brčvak donirao sanitetsko vozilo bjelopoljskoj hitnoj službi\nHumanitarna fondacija „Hemias“, Bjelopoljca Hajriza Hačka Brčvaka, donirala je danas specijalizovano sanitetsko vozilo Zavodu za hitnu medicinsku pomoć u Bijelom Polju.\nVrijednost donacije je 15 hiljada eura, a ključeve je rukovodiocu Hitne medicinske pomoći, dr Besimu Kadiću, uručio Jasmin Crnovršanin ispred fonda „Hemias“.\nCrnovršanin je istakao da vozilo sadrži svu neophodnu opremu i izrazio uvjerenje da će olakšati i učiniti efikasnijim rad zaposlenih u Zavodu za hitnu medicinsku pomoć.\n„Zadovoljstvo mi je što sam ispred našeg fonda „Hemias“ u prilici da uručim ključeve ovog vozila Hitnoj medicinskoj pomoći u Bijelom Polju. Vjerujem da će donacija biti još više, te da ćemo i u narednom periodu na sličan način moći da doprinesemo boljoj zdravstvenoj zaštiti naših građana“, kazao je Crnovršanin.\nOn je podsjetio da je fondacija „Hemias“ osnovana prije dvije godine, a samo tokom ove uz podršku osnivača Hajriza Brčvaka donirali su oko milion eura.\n„Od početka ove godine donirali smo oko miliona eura, a najviše za vrijeme korone, jer su tada i potrebe bile najveće. Svakodnevno imamo veliki broj zahtjeva, pokušavamo da izađemo svim građanima Crne Gore u suret, a trudićemo se da donacija bude još više“, poručio je Crnovršanin.\nRukovodilac Hitne medicinske pomoći, dr Besim Kadić, zahvalio se humanisti i dobrotvoru Hajrizu Brčvaku na ovoj vrijednoj donaciji.\n„Zahvaljujući ovom specijalizovanom sanitetskom vozilu podići će se kvalitet rada naše službe, ali i kvalitet pružanja zdravstvene zaštite našim građanima“, kazao je dr Kadić.\nOn je kazao i da im je ovo vozilo bilo neophodno, s obzirom da imaju veliki broj terenskih intervencija.\n„Od početka godine pa do sada imali smo skoro 1 500 interevencija na terenu, tako da nam ova donacija mnogo znači, predstavlja infuziju i dodatni motiv da još više sebe ugrađujemo i dajemo doprinos našem radu“, istakao je dr Besim Kadić.\nOn se zahvalio i predsjedniku Opštine Petru Smoloviću na ideji o nabavci ovog vozila, kao i osoblju carine na čelu sa gospodinom Perovićem na ažurnosti oko realiazcije ove donacije, auto kući Wagen i Wing špediciji.\n„Nadam se da se neće zaustaviti na ovome, te da će i u narednom periodu biti sličnih donacija“, zaključio je dr Besim Kadić.\nPOGLEDAJTE KAKO JE BJELOPOLJKA UKRALA SRCE SENEGALCU: MLADI FUDBALER U SANDŽAKU PRONAŠAO DOM I LJUBAV


Radnički je na pauzu posle poluvremena otišao sa vođstvom od 6:4, Pro Reko je uzvratio serijom od tri gola, ali nisu se predavali izabranici Dejana Jovovića.\nUsledio je preokret, a trijumf su doneli golovi Zlokovića, Ćirića i Filipovića. Najefikasniji u velikoj pobedi Kragujevčana bio je Boris Zloković sa tri pogotka, dok se Filip Filipović dva puta upisao u strelce.\nEkipi Radničkog to je bila druga pobeda na turniru, pošto je bila ubedljiva protiv Budve Kragujevčani su u meč ušli oslaljeni neigranjem Slavka Gaka, kome je u poslednjoj četvrtini meča sa Budvom pukla bubna opna, pa će morati da pauzira narednih 15-ak dana.\n"I pre utakmice sam rekao da sazrevamo kroz utakmice sa ovakvim rivalima. Uspeli smo da zadržimo disciplinu. I pored nekih grešaka koje su normalne na velikim utakmicama, nismo padali. Evidentno je da Reko ima 13 igrača koji igraju i da je teško držati ritam, pogotovo zbog izostanka Gaka. Moram da istaknem da bez obzira na veliku pobedu nismo završili turnir, jer će ekipa Mladosti pokušati da nas iznenadi", rekao je trener Radničkog Dejan Jovović.\nRadnički će u nedelju u poslednjem kolu C grupe kvalifikacija igrati protiv zagrebačke Mladosti, a taj meč počinje u 12 sati.


Metabolizam predstavlja skup telesni sistem koji imaju zadatak da unešenu hranu pretvore u kalorije koje su neophodne organizmu da bi se svi bitniji procesi unutar tela odvijali kako treba. Metaboliz..\nInternet moćna tehnologija koja menja konkurentski milje u mnogim industrijama, dok u isto vreme kreira potpuno nove industrije. Internet ostvaruje uticaj na komunikacije, kordinacije, vođenje poslo..\nU arsenalu savremene medicine i preventivnog delovanja, fitoterapiju (lečenje biljkama) treba ceniti prema njenim stvarnim vrednostima. Tradicija i delatnost fitoterapije potvrđuju činjenicu da u p..\nMrežna organizaciona struktura može da se proširi da se kreira virtuelna organizacija. Virtuelna organizacija sastoji se od grupe jedinica različitih organizacija koje se često okupljaju na odre�..\nDanas sve više ljudi uviđa kako je za zdrav život neophodno konzumirati zdravu hranu. Zdrava hrana deluje blagotvorno ne samo na ljudski organizam već i na opšte psihofizičko stanje čoveka. Lju..\nDanas ne postoji ni jedna privreda koja je izolovana i sama sebi dovoljna. Saradnja sa drugim zemljama na političkom, ekonomskom, i kulturnom planu se nameće kao nužnost, ali i potreba. Poznati mo..\nPristup zasnovan na reklami i propagandi koji je jako popularan kod kompanija koje posluju na Internetu je, takođe, jako kontroverzan sa stanovišta održive profitabilnosti. Pobornici ovog pristupa ..\nHrana se može klasifikovati na razne načine, prema sastavu, poreklu, nutritivnoj vrednosti ili raznim drugim karakteristikama. Poznavanje hrane i njenog uticaja na organizam je veoma važno za zdrav..\nKonkurentska prednost i bogatstvo države se kreiraju – kreiraju se na mikroekonomskom nivou. Stabilno makroekonomsko okruženje (niska inflacija, niski fiskalni deficiti, niska spoljna zadužen..\nPogledajmo pregled najvažnijih događaja vezanih za razvoj Interneta: 1957. SSSR lansira Sputnik, prvi veštački satelit sa zemlje. Kao odgovor Sjedinjene Američke Države formiraju ARPA (Advanced ..


Beograd i Peking - četiri decenije bratimljenja\nTanjug 30. novembra 2020. 12:41\nBEOGRAD – Beograd je pre četiri decenije potpisao sporazum o bratimljenju sa Pekingom, i to kao prvi grad u Evropi sa kojim je glavni grad Kine potpisao takav dokument, a povodom jubileja, gradonačelnik Beograda Zoran Radojičić uputio je pismo svom kolegi u Pekingu.\n„Peking i Beograd neguju veoma dobre odnose, na šta smo ponosni, posebno ove godine kada obeležavamo 40. godišnjicu od bratimljenja dva grada. Gradovi prijatelji su spona između dva naroda, dve kulture, dve ekonomije i predstavljaju potporu jačanja političke saradnje dve države“, navodi se u pismu gradonačelnika Beograda.\nRadojičić je poželeo gradonačelniku Pekinga, i svim građanima, dobro zdravlje, sreću i prosperitet, sa željom da 41. godišnjicu bratimljenja proslavimo zajedno, u Beogradu ili u Pekingu, saopštila je Gradska uprava.\nRadojičić je izrazio uverenje da će u budućnosti veze dva grada još više ojačati.\n„Epidemija nas je sprečila da na tradicionalan način obeležimo jubilej, ali sam uveren da će nas ovo iskustvo učiniti jačim za buduću saradnju. Danas smo veoma zabrinuti zbog epidemiološke situacije u našoj zemlji i ulažemo veliki trud kako bismo se uspešno izborili sa virusom korona. Kina je ovoj borbi uputila veliku pomoć našoj zemlji, a Beograd i Srbija su na tome veoma zahvalni. Ova godini koja je mračna za celo čovečanstvo, dokazala je i da se u krizi poznaju prijatelji“, istaknuto je u pismu.\nRadojičić je dodao da je partnerstvo dva grada položilo test vremena, čemu danas svedoče rezultati zajedničkog rada i dobre saradnje u mnogim oblastima i veoma značajni projekti na korist građanima.\n„Rado se secahmo vaše posete 2017. godine Beogradu, prilikom obeležavanja Dana Pekinga, a posebno je zadovoljstvo što je naš grad bio domaćin Forumu gradonačelnika glavnih gradova država Centralne i Istočne Evrope i Narodne Republike Kine“, poručio je Radojičić svom kolegi u Kini.\n„Uloga i značaj koji Peking ima u međunarodnim odnosima, veoma su važni za Beograd koji teži daljem unapređenju saradnje definisane pre 40 godina“, navedeno je u pismu.


Naslovna Bač Udovičić posetio Odžake i Bač: Bolji uslovi za sport\nODŽACI, BAČ: Ministar omladine i sporta Vanja Udovičić, u okviru programa obilaska lokalnih samouprava širom Srbije, posetio je danas opštine Odžaci i Bač sa ciljem da se na tom prostoru poboljšaju uslovi za bavljenje sportom.\n„Izuzetno cenim razgovore koje sam danas obavio sa predstavnicima opština i sportskih organizacija Odžaka i Bača. Iskoristili smo priliku da se neposredno upoznamo sa aktuelnim stanjem i postojećim izazovima u razvoju sistema sporta i primeni omladinske politike u ovom kraju naše zemlje, ali i dogovorimo načine na koje ćemo pozitivno uticati na stvaranje što boljih uslova za bavljenje sportom, naročito na školskom i rekreativnom nivou“, rekao je Udovičić.\n„Impozantna istorija i budućnost nalažu predan rad i saradnju lokalnih organizacija sa sportskim savezima i Ministarstvom u ovoj oblasti. Sa podjednakom pažnjom i predanošću ćemo raditi i na primeni ciljeva omladinske politike Vlade Srbije u ovim opštinama, sa željom da mladima omogućimo da vode sadržajan i zdrav život i ostvare lični i profesionalni napredak po merilima savremenog sveta – čiji su oni stvaraoci. Ostajemo posvećeni ostvarenju svih ključnih ciljeva iz oblasti omladine i sporta – u istom timu, otvoreno i odgovorno“.\nTom prilikom realizovana je donacija u sportskoj opremi za OŠ „Aleksa Šantić“ iz Bača.\nOŠ Aleksa Šantić Bač\nPrethodni tekstTotalni debakl Bačke u Lučanima\nSledeći tekstProtesti „1 od 5 miliona“ održani i u Bačkoj Palanci


Atmosfera vesnik uspešnog proleća | Sport express\nU vedroj radnoj atmosferi počele su pripreme fudbalera šamačkog Borca. Treneru Predragu Lukiću javilo se 19 igrača, a u nastavku prvenstva u konkurenciji neće...\nU vedroj radnoj atmosferi počele su pripreme fudbalera šamačkog Borca. Treneru Predragu Lukiću javilo se 19 igrača, a u nastavku prvenstva u konkurenciji neće biti Srđan Curaković, Miloš Aleksić i Milorad Veljović, jer su napustili ovaj klub.\n– Zbog skromne finansijske situacije morali smo prići racionalizaciji troškova, pa je to jedini razlog za korektan prekid saradnje sa ovim igračima. Anažovaćemo nekoliko fudbalera iz naše opštine ,kako bismo pojačali kokurenciju za mesto u prvom timu – kaže trener Lukić.\nPrvu kontrolnu utakmicu ekipa će imati protiv prvoligaša Tekstilca, na stadionu u Banja Vrućici.\nJesenji šampion Druge lige Republike Srpske – Zapad, igraće i na proleće na stadionu u obližnjoj Donjoj Dubici, a obnovljeni stadion u Šamcu trebalo bi da bude u funkciji od avgusta.\nU ovom posavskom gradu očekuju da će zadržati vodeću poziciju, jer imaju šest bodova više od najbližeg pratioca,b anjalučkog BSK-a.\nU Šamcu veruju a će biti ispoštovani rokovi izgradnje kompleksa stadiona koji je u potpunosti uništen u prošlogodišnjim poplavama .Igrači koriste, kao privremeno rešenje, jednu svlačionicu, gde se presvlače, pa potom putuju autobusoim na treninge u Donju Dubicu.\nPLAN Predrag Lukić, trener Borca (Š)


Kultura - datum: 2018-03-17 KNJIGA ISTORIČARA SRĐE MARTINOVIĆA PROMOVISANA U NIKŠIĆU Monografija o generalima Crne Gore\nKnjiga „Generali Knjaževine i Kraljevine Crne Gore”, čiji je autor mr Srđa Martinović, jeste naučno-istraživački rad koji ima odlike i zanimljive, popularne literature, ocijenio je na promociji u Nikšiću dr Boban Batrićević. Martinović je u knjizi obradio biografije više od 50 generala crnogorske vojske od 1881. do 1921. godine, a u međuvremenu objavio je i novu, koja je svojevrstan nastavak pomenute, a u kojoj je sabrao imena i biografije generala Crne Gore u periodu Kraljevine Srba, Hrvata i Slovenaca i Jugoslavije, odnosno do 1941. godine.\n– Martinovićeva monografija nije klasična leksikografska publikacija jer ima uvodnu studiju na 80 strana u kojoj je predstavljena istorija crnogorske vojske u kratkim crtama sa pregledom najvažnije literature. Tu se vidi napor i prije svega metodološko istraživanje autora koji nas upućuje na finansije i životni standard prije svega generala, a onda i same vojske. U drugom dijelu knjige su biografije crnogorskih generala, a za većinu je pribavio i fotografije, rekao je dr Batrićević.\nZa veliki broj generala crnogorskih vojski znale su samo njihove porodice, a autor je uspio da stupi u kontakt sa brojnima koji uglavnom žive na drugim kontinentima. Dr Batrićević je naglasio da vojna istoriografija nije „progovorila” o bogatoj istoriji vojske Crne Gore, a tek u drugoj polovini 20. vijeka pojavljuju se ozbiljne naučne studije, među čijim autorima je pomenuo dr Branka Babića čiji rad je objavljivan u feljtonima, ali nije publikovan u vidu monografije. Ipak, naglasio je dr Slavko Burzanović, istorija vojske Crne Gore još nije napisana. Martinović je svom poduhvatu, smatra on, pristupio studiozno, koristeći arhivska, ali i porodična dokumenta, i na taj način otvorio vrata drugim istoričarima i istraživačima.\n– Veliki problem je što u našoj istoriografiji dominira politička istoriografija, koja s obzirom na određene političke mijene, koje se dešavaju s vremena na vrijeme, često piše ispočetka, često negatorski, bez poštovanja onoga što je bilo konstruktivno i što je dobro bilo u prethodnim generacijama i što su one uradile. Nažalost, često imamo elite koje smatraju da istorija i svijet počinju sa njima i odatle žele, podstiču i na neki način afirmišu, otvaraju najveći prostor onima koji su spremni da slijede takvu ideju koja zapravo ima vrlo malo zajedničkog sa naukom, rekao je dr Burzanović.\nProfesor Radovan Damjanović je kazao da Martinovićeva knjiga ne govori samo o vojnoj, generalskoj eliti, već i o razvoju vojske Crne Gore, njenom plemenskom karakteru, te izrastanju u modernu i savremeno organizovanu vojsku. Iz predstavljenih biografija, naglasio je on, čitalac može da se uvjeri da se komandni kadar obrazovao u prestižnim školama širom Italije, Francuske, Austrije, Rusije, Osmanskog carstva, Bugarske i Srbije, a stečeno znanje su prenosili na sledeće generacije. Martinović planira da objavi i biografiju generala Crne Gore u JNA i kasnijih godina, a ubrzo će izaći iz štampe i prerađena verzija njegovog doktorskog rada koja će nositi naziv „Istorija crnogorske vojske do 1918. godine”.\nPromociju ove knjige u Nikšiću organizovali su Narodna biblioteka „Njegoš” i nikšićki UBNOR i antifašisti. Autor je zahvalio svima, a medijator večeri bila je Vesna Kovač.B.B.


ASAD PODRŽAVA PUTINA: Potrebna je još jedna sila\nASAD PODRŽAVA PUTINA: Potrebna je još jedna sila\nSirijski predsednik Bašar el Asad podržao politiku Rusije po pitanju Krima i ocenio da je Moskva time doprinela ponovnom uspostavljanju „multipolarnog sveta“.\n„Rusija danas igra važnu ulogu na međunarodnoj sceni tako što jasno doprinosi kreiranju nove mape multipolarnog sveta“, rekao je Asad nakon sastanka sa ruskom delegacijom koja je došla u posetu Damasku, prenela je sirijska agencija SANA.\nDelegacija ruskog Carskog pravoslavnog palestinskog društva je sirijskom predsedniku prenela poruku predsednika Vladimira Putina, koji od početka sirijskog konflikta pruža političku, vojnu i finansijsku podršku Asadovom režimu.\n„Duh poruke je da mi podržavamo i da ćemo nastaviti da podržavamo borbu Sirije protiv spoljnog agresora i terorizma. Osim toga, mi smo zahvalili Asadu na njegovoj poziciji o hemijskom oružju i istakli smo značaj koraka koje preduzima sirijska vlada u cilju pronalaženja političkog rešenja krize“, rekao je Sergej Stepašin, predsednik ove organizacije i bivši ruski premijer za Itar tas.\nAsad je izrazio podršku ruskim akcijama na Krimu i dodao da Rusija pomaže „ostvarivanju međunarodne pravde u interesu država i ljudi koji veruju u svoj suverenitet i nezavisno odlučivanje“.


Crna Gora kreće u uvođenje 5G mreže - Biznis info portal - Bilans.ba\nHomeTehnologijaCrna Gora kreće u uvođenje 5G mreže\nPODGORICA – Ministarstvo ekonomskog razvoja Crna Gore, u saradnji sa Agencijom za elektronske komunikacije i poštansku djelatnost (EKIP), pripremilo je Mapu puta za uvođenje 5G mobilnih komunikacionih mreža, koju je Vlada Crne Gore usvojila na sjednici u četvrtak.\nMapa puta za uvođenje 5G mobilnih komunikacionih mreža ujedno predstavlja važan segment Memoranduma o razumijevanju o 5G planu za digitalnu transformaciju regiona Zapadnog Balkana, čiji je potpisnik i Crna Gora, prenose crnogorski mediji.\nEvropska unija je, u saradnji sa Evropskom investicionom bankom (EIB), finansirala projekat unapređenja razvoja širokopojasne infrastrukture u Crnoj Gori, vrijedan 550.000 evra, sa ciljem poboljšanja pokrivenosti teritorije fiksnom širokopojasnom infrastrukturom.\nU okviru projekta izvršena je procjena trenutnog stanja u Crnoj Gori i planova telekomunikacionih operatora za postavljanje infrastrukture, na osnovu čega je urađena Studija izvodljivosti i analiza troškova i koristi za razvoj regionalne širokopojasne infrastrukture u Crnoj Gori, uklljučujući i Tržišne modele i Plan strategije nabavki, prenosi BiznisCG. Indikator.ba\nObjava Crna Gora kreće u uvođenje 5G mreže prenijeta sa portala Capital.ba – Informacija je capital.\nBlicnet poklanja filmove i serije iz HBO i Cinemax TV


Tanjug 7. novembra 2019. 10:54\nPRAG – Češka vlada nije promenila svoj stav o pitanju nezavisnosti Kosova, kaže ministar spoljnih poslova te zemlje Tomaš Petriček povodom nedavne izjave predsednika Češke Miloša Zemana koji je najavio da će od te države tražiti da povuče priznanje Kosova.\n„Mi smo priznali Kosovo kao nezavisnu državu 2008. godine i trudimo se da razvijemo korektne i pozitivne odnose sa Kosovom. Podržavamo sve države regiona da postanu članice Evropske unije, zato što je to interes za evropsku sigurnosti i stabilnost, ali je to, takođe, i način kako da se reše mnogi lokalni problemi, mnoge regionalne tenzije“, kaže Petriček za RSE.\nOn dodaje da češka vlada podržava dijalog Beograda i Prištine, kako bi se prevazišla prošlost i našao način kako da „žive zajedno u ujedinjenoj Evropi“.\nČeški ministar je izrazio nadu i da će u narednim mesecima doći do napretka u dijalogu Beograda i Prištine, kao i da Češka podržava ulogu EU kao posrednika u ovom procesu.\n„U diskusiji sa našim partnerima sa obe strane rekli smo da od njih očekujemo da izbegnu bilo kakve korake koji bi mogli da ugroze dijalog, kao što su restriktivne mere koje su preduzele vlasti Kosova ili nedostatak volje za komuniciranjem sa druge strane“, rekao je Petriček.


RTCG - Radio Televizija Crne Gore - Nacionalni javni servis :: Društvo :: Radnici Metalca ponovo protestuju\n07. 08. 2020. 09:35 >> 10:03 2\nDUGUJU IM PLATE I STAŽ\nRadnici nikšićkog Metalca Termochem okupili su se danas ispred kapije te firme u kojoj je proizvodnja obustavljena još krajem oktobra prošle godine. Radnicima protestuju, jer im nijesu isplaćene zarade i povezan radni staž, a fabrika je zaključana krajem godine, otkad zaposleni nemaju kontakta sa vlasnicima iz Češke.\nNjima se, kako kažu, duguju trećina oktobarske i tri naredne plate, a u međuvremenu su neki od njih prinuđeni da rade kod drugih privatnika kroz kratkoročne angažmane od čega kažu jedva preživljavaju.\nRevoltirani su, dodaju, zbog nemarnog odnosa Vlade i Opštine Nikšić odakle je više puta, tvrde, obećavana pomoć. Ukoliko se ne riješi njihov status proučuju da će radikalizovati svoja okupljanja.\n"Nas su u Vladi i Opštini zavoravili i nema nas u ovim famoznim paketima pomoći i to je problem. Sve kontakata do sada što smo imali, bila je prazna priča i moraćemo da radikalizujemo proteste, a vidjećemo kako i kad", kazao je radnik Metalca Radisav Bulatović.\nNjegov kolega Niko Ćetković je naglasio da ne očekuju nikakvu milostinju, već samo ono što su zaradili.\n"Neka nam daju ono što nam se duguje, što nam investitor duguje, jer nijesmo ga mi doveli, nego Vlada i Opština" , kazao je Ćetković.\nNikšić Metalac Termochem\n08:52 U utorka i do -15 stepeni


Vučić se nadam kompromisu s Prištinom, ali ne ove godine\nBeta 24. januara 2018. 20:30\nPredsednik Srbije Aleksandar Vučić izjavio je danas o zahtevu Brisela da se pre pristupanja Evropskoj uniji reši pitanje granica, da podržava dijalog sa Prištinom, nada se kompromisnom rešenju, ali da ne polaže velike nada da će se to desiti do kraja 2018. godine.\nVučić je u intervjuu za ruski sajt „Sputnjik“ u Davosu, na pitanje „zašto ne želi da Srbima s Kosova pomogne oružjem“, rekao da je mnogo važnije da dobiju škole, obnaništa i veću ekonomski pomoć, odnosno „nešto od čega mogu da žive“.\n„Mislim da je ljudima već dosta svih ratova, a to, moram da priznam, ne čujemo sa druge strane – ali znam da je Srbima, srpskom narodu, dosta ratovanja. Potreban nam je period mira i stabilnosti više nego bilo šta drugo“, rekao je Vučić.\nU razgovoru koji je „Sputnjik“ objavio pod oznakom „ekskluzivno“, Vučić se osvrnuo i na vojnu saradnju s Rusijom i rekao da se još pregovara o helikopterima „Mi-17“, ali da će to biti završeno do kraja godine.\nVučić je rekao da Srbija i Bugarska razgovaraju o „gasnoj interkonekciji“ koja će Srbiji omogućiti da prima gas iz „Turskog toka“ i da očekuje finansijsku pomoć Evropske unije.\n„Mislim da bi trebalo da počnemo izgradnju u junu, julu, to mi deluje veoma realno“, rekao je Vučić i dodao da posle izgradnje cevovoda Srbija-Bugarska, treba graditi gasovod do Madjarske.


Firme iz Srbije na sajmu industrije u Hanoveru › Made-in-Germany.rs\nU Hanoveru je završen ovogodišnji sajam industrije, inače najveći na svetu. U 27 hala sajamskog prostora pet hiljada izlagača imalo je priliku da pokažu najnovija dostignuća svojih kompanija, ali i da sklope ozbiljne poslove.\nNa trinaest tematskih izložbi u okviru sajma mogla su se videti najnovija dostignuća automatizacije u industriji, nove pogonske tehnike, ali i „zelene“ tehnologije, prenosi „RTS“.\nPartnerska zemlja ovogodišnjeg sajma u Hanoveru bila je Holandija. Manifestaciju je posetilo nekoliko stotina hiljada posetilaca, kako se navodi, najviše potencijalnih poslovnih partnera ili kupaca ponuđenih proizvoda.\nSrbija ove godine na sajmu nije imala nacionalni štand, ali je imala svoje predstavnike. Za male kompanije kao što su srpske sajmovi predstavljaju dobru priliku za izlazak na tržište. Pošto je to skupa investicija, za sve izlagače sa ograničenim budžetom pravo rešenje je nastup na zajedničkom štandu. Zahvaljujući projektu prekogranične saradnje sa Bosnom i Hercegovinom, u Hanover je došlo po pet kompanija iz obe zemlje.\nPredstavnik kompanije „Termorad“ iz Požege Vlade Rajević kaže da se problemi javljaju kada nemate iskustva, a treba da izađete sami, pa je kako kaže, ovako mnogo lakše. Nataša Knežević iz Regionalne razvojne agencije „Zlatibor“ ističe da su na sajam došle naše firme koje poseduju izvozni potencijal. Adi Alić iz sarajevske firme „Strojal“ kazao je kako je na sajmu prvi put sreo firme iz Bosne i Hercegovine i Srbije i da su neki poslovi već ugovoreni.\nNemanja Hadži-Pavlović, predstavnik Hanoverskog sajma u Srbiji smatra da svaka firma koja želi da pronađe kupce na stranim tržištima treba da dođe na sajam, jer se danas poslovi ne sklapaju više ni telefonom ni mejlom, već upravo ličnim kontaktom. Brok Makormak, Portparol Hanoverskog sajma kaže da je ovo verovatno najefikasniji način sklapanja posla, jer klijenti mogu da dođu ovde i za pet dana na jednom mestu imaju priliku da sretnu potencijalne kupce iz celog sveta.


Vodoinstalater - vodoinstalaterske usluge Skojevsko naselje\nTrebalo bi iz bogate ponude izdvojiti one vodoinstalaterske usluge, koje se mogu smatrati specifičnim, kao što je na primer odgušenje kanalizacije, ali i snimanje kanalizacionog sistema mikro kamerama, te čišćenje septičkih jama i separatora, mada vodoinstalater - vodoinstalaterske usluge Skojevsko naselje može izvršiti i sve ostale zahteve zainteresovanih klijenata i to u apsolutno bilo kom prostoru.\nUz korišćenje najsavremenijih alata i metoda, odnosno mašina, vodoinstalater - vodoinstalaterske usluge Skojevsko naselje će svaki zahtev klijenta izvršiti u što kraćem roku i po izuzetno pristupačnim cenama.\nIz ponude bi trebalo izdvojiti najpre ručno i mašinsko odgušenje kanalizacije, kao i snimanje kanalizacionog sistema, što je specifična dijagnostička metoda koja podrazumeva korišćenje mikro kamera.\nIsto tako će ovi majstori da izrade vodovodnu instalaciju u novosagrađenim objektima, ali će se potruditi i da zamene sve elemente koji su pokvareni. Naravno da će po zahtevu klijenata montirati različite vrste kupatilskih elemenata i sanitarija, a mogu biti na raspolaganju zainteresovanima i ako je potrebno izvršiti renoviranje kupatila.\nU principu, gotovo svaki vodoinstalater - vodoinstalaterske usluge Skojevsko naselje može izvršiti podzidjivanje kade, te skidanje starih pločica i postavljanje novih, ali i demontažu starih sanitarija, fotomontažu novih i sve ostale poslove koji su vezani za adaptaciju konkretne kuhinje ili kupatila.\nTakođe mogu različite vrste kvarova da otklone na celokupnoj i vodovodnoj i kanalizacionoj instalaciji, te da se pobrinu da pronađu najbolje rešenje za svaki problem koji je nastao u njihovom funkcionisanju.\nUz to što mogu biti angažovani u okviru privatnih stanova ili kuća, majstori koji su zaposleni u specijalizovanim servisima će odgovoriti i na zahteve klijenata vezano za industrijska čišćenja, odnosno za izvršenje svih ovih usluga kako u ugostiteljskim objektima, tako i u okviru zdravstvenih institucija, te u poslovnim prostorijama i zgradama, odnosno gde god je to potrebno.\nAko to neko bude zahtevao, vodoinstalater - vodoinstalaterske usluge Skojevsko naselje će pristupiti i hitnim intervencijama, što podrazumeva izvršenje bilo koje od navedenih usluga van radnog vremena servisa. Zapravo ovi majstori mogu izaći na teren svakog dana u toku godine, bez obzira da li je u pitanju radni dan, vikend ili praznik, odnosno u toku noći. Kako je neophodno dodatno angažovanje zaposlenih u servisima, to se u većini slučajeva ponešto višem cenovniku naplaćuju hitne intervencije, ali će svaki klijent o tome da dobije precizno obaveštenja od nadležnih u izabranom servisu.


RUSIJA SE OGLASILA PO PITANJU KOSOVA! EU i NATO da ubede Prištinu da povuče specijalne snage! | Happy BSC portal\nRUSIJA SE OGLASILA PO PITANJU KOSOVA! EU i NATO da ubede Prištinu da povuče specijalne snage!\n- Još jednom ističemo: snage NATO za Kosovo i Misija EU imaju nephodan mandat da spreče bezakonje, pa stoga imaju svu odgovornost za zaštitu civila, obezbeđivanje mira i bezbednosti. Potrebno je izvršiti energičan pritisak na administraciju u Prištini kako bi je primorali da povuče svoje snage bezbednosti sa severa Kosova i spreči da se situcija pretvori u otvoreni sukob - istakla je portparolka ruskog Ministarstva spoljnih poslova Marija Zaharova.\nPROČITAJTE JOŠ: DAČIĆ: U Nemačkoj bez većih promena u spoljnoj politici\nU saopštenju se ističe da je Moskva zabrinuta zbog situacije u južnoj srpskoj pokrajini.\n- Sa uznemirenjem konstatujemo da je došlo do eskalacije napetosti na Kosovu koja je isprovocirana neodgovornom postupcima vlasti kosovskih Albanca. Počev od 20. septembra Priština praktično onemogućava saobraćaj između naselja na Kosovu naseljenih pretežno srpskim stanovništvom i centralne Srbije. Koncentrišu se policijske snage, dovode se specijalne snage, oklopna vozila i teško naoružanje. Civili su izloženi nasilju, ima i povređenih. Nekoliko ljudi je hospitalizovano, navela je Zaharova u saopštenju.\nOčigledno je da se događaji se razvijaju po scenariju od lošeg ka još gorem, istakla je ona.\nZajednica srpskih opština, zamišljena kao način da se na realan način garantuje poštovanje prava i interesa kosovskih Srba, ostaje „mrtvo slovo na papiru“ zbog sabotaže Prištine koja se usredsredila na to da na teritoriji pokrajine uspostavi potpunu kontrolu uz pomoć represivnog aparata samoproglašene kosovske „države“.\nPROČITAJTE JOŠ: Moguće povlačenje ROSU sa severa Kosova!\n- To, konkretno, znači još jedan talas progona Srba iz pokrajine - navodi portparolka ruskog Ministarstva.\nPri tome, dodala je, postupci prištinskih stratega ne nailaze na odgovarajući ocenu i odgovor ni iz Brisela, koji je ovlašćen da pomogne u potrazi rešenja između Beograda i Prištine putem pregovora, ni iz Vašingtona prema čijim se stavovima upravljaju.\nKORONA NA NOVOM ZELANDU: Postepeno se ublažava strogi karantin za putnike


Rusija Moldaviji: Ne pokrećite pitanje povlačenja mirotvoraca iz Pridnjestrovlja - Sputnjik Srbija\n06:49 12 April 2021\nRusija Moldaviji: Ne pokrećite pitanje povlačenja mirotvoraca iz Pridnjestrovlja\n12:17 26.08.2017 (osveženo 12:21 26.08.2017) Preuzmite kraći link\nRusija je zamolila Moldaviju da odustane od namere da na Generalnoj skupštini UN pokrene temu povlačenja stranih vojnika sa svoje teritorije.\nAmbasador Moldavije pozvan na razgovor u MIP Rusije\nAmbasador Moldavije u Rusiji Andrej Neguca izjavio je da je juče predao Vladi teze zamenika šefa ruske diplomatije Sergeja Rjabkova u kojima Moskva moli Kišinjev da ne pokreće pitanje povlačenja ruskih vojnika.\n„Zamolili su me da predam čitav taj razgovor. I, naravno, ovih dana treba doneti odluku“, rekao je ambasador.\nU sredu je stalni predstavnik Rusije pri UN Vasilij Nebenzja nazvao neprijateljskom odluku Moldavije da u Generalnoj skupštini UN stavi na razmatranje pitanje povlačenja ruskih vojnika iz Pridnjestrovlja.\nSa druge strane, predsednik Moldavije Igor Dodon se založio za ostanak mirovne misije u Pridnjestrovlju pod okriljem Rusije.\nAmbasador Moldavije je juče bio pozvan u Ministarstvo inostranih poslova Rusije zbog inicijative Kišinjeva o Pridnjestrovlju.


Centru za podršku porodici „Putokaz“ potrebna finansijska pomoć\nIzvor: JužneVesti.com, 06.Jul.2017, 10:12 (ažurirano 02.Apr.2020.)\nKako bi nastavio da pruža pomoć i podršku marginalizovanim, socijalno i ekonomski najugroženijim porodicama, Centar za podršku porodici „Putokaz“ iz Niša poziva sve koji mogu da pomognu donacijama. Tako bi se nastavio uspešan rad koji traje već 4 godine, a koji je puno pomogao brojnim porodicama i deci.\nTokom dosadašnjeg rada, podržali su oko 300 porodica, veliki broj dece i mladih, ostvarili saradnju sa brojnim institucijama i organizacijama u lokalnoj zajednici >> Pročitaj celu vest na sajtu JužneVesti.com << i doprineli podizanju svesti o važnosti poštovanja dečijih prava. Foto: SOS Dečija sela Srbija\nKao deo nevladine, humanitarne organizacije SOS Dečija sela, Centar „Putokaz“ je svoj rad finansirao iz različitih projekata i uz pomoć donacija. Prošle godine su uspeli da obezbede finansiranje projekta i nastavak rada zahvaljujući donatorskoj podršci.\nDa bi usluge koje pruža “Putokaz”, a koje su, po proceni korisnika i stručnih radnika, potrebne i značajne za lokalnu zajednicu, postale održive, potrebna nam je pomoć. Obraćamo se svima – sugrađanima, partnerima, pojedincima i kompanijama, ljudima koji mogu i žele da pomognu. Svaka donacija je dobrodošla - poručuju.\nDeca i odrasli sa kojima rade, često su potpuno isključeni iz društva i potrebna im je pomoć i podrška. Zbog toga žele da nastave rad i mole da ih podržite.\nPomažući nama pomažete deci i porodicama o kojima brinemo, podržavate razvoj lokalne zajednice, dajete podršku edukaciji, i socijalizaciji dece i mladih i utičete na poboljšanje efikasnosti sistema zaštite dece - kažu. Foto: SOS Dečija sela Srbija\nUkoliko se odlučite da podržite njihov rad, to možete učiniti uplatom na tekući račun 160-373368-31, poziv na broj 15/2017, putem online donacije ili slanjem prazne SMS poruke na broj 6323. Ukoliko vam je potrebno više informacija, možete ih kontaktirati putem mejla fondacija@sos-decijasela.rs.\nCentar „Putokaz“ jedan je od programa humanitarne organizacije SOS Dečija sela Srbija. Aktivnosti “Putokaza” usmerene su na preventivni rad kako bi se izbeglo izdvajanje dece iz porodica i povećao kvalitet života i poštovanje dečijih prava u porodicama koje su prepoznate kao rizične. Pored toga, Centar „Putokaz“ je mesto gde se deci, mladima i porodicama pruža psihosocijalna, obrazovna i drugi vidovi podrške, kroz različite usluge. Članovi stručnog tima rade i na terenu, posećujući porodice u njihovim domovima.\nFondacija SOS Dečija sela Srbija je humanitarna, nevladina organizacija, posvećena dobrobiti dece – brizi o deci bez roditeljskog staranja, i jačanju snaga porodica i zajednica u brizi o svojoj deci i očuvanju njihove bezbednosti, kao preventivnoj meri protiv napuštanja i zanemarivanja dece. U Srbiji smo prisutni od 2004. godine, kroz brigu o deci bez roditeljskog staranja u SOS Dečijem selu Kraljevo, Centre za podršku porodici u Nišu, Obrenovcu i Beogradu, Program podrške hraniteljskim porodicama, Program za podršku zapošljavanju mladih u Beogradu, program hitne pomoći realizovan zemljotresa u Kraljevu, poplava u Obrenovcu i Lazarevcu i program hitne pomoći izbeglicama u tranzitu kroz Srbiju.\nZa pomoć deci i biološkim i hraniteljskim porodicama potrebna pomoć\nIzvor: JUGpress.com, 06.Jul.2017\nNIŠ..Centar za podršku porodici Putokaz predstavio je danas u Media reform centru , na konferenciji za novinare rezultate dosadašnjeg rada I početak humanitarne kampanje “Podržimo Putokaz”. ..Akcija je pokrenute krajem juna sa ciljem prikupljanja sredstava za rad Centra u narednom periodu....


Za struju na sunce iz kućne radinosti treba oko 2.500 evra 26 Avg 2021 - dnevnik\nKako bi se povećala energetska efikasnosti i pospešilo korišćenje obnovljivih izvora energije, država je obezbedila subvencije za zamenu stolarije, te ugradnju solarnih panela.\nJavni poziv za zamenu stolarije već su raspisale mnoge opštine i gradovi, a kako je rekla ministarka rudarstva i energetike Zorana Mihajlović, uskoro će biti raspisan i javni poziv za subvencije za ugradnju solarnih panela.\n- Javni poziv za subvencije za ugradnju solarnih panela trebalo bi da bude raspisan 3. septembra - rekla je Zorana Mihajlović. - Država će obezbediti 50 odsto sredstava, a drugu polovinu plaćaju građani. Nekada je to bilo jako skupo i komplikovano jer su ljudi imali problema da postave solarne panele i da se priključe na mrežu. Ministarstvo je donelo podzakonski akt kako bi građani mogli samo jednim korakom da dođu do solarnih panela. Nakon što oni budu postavljeni, građani se obraćaju snabdevaču, u najvećem procentu je to EPS “Snabdevanje”, potpisuju ugovor o proizvodnji električne energije i nakon pet dana biće povezani na mrežu. Naš interes je da u narednim godinama između 700.000 i 800.000 domaćinstava postavi solarne panele, te ćemo sledeće dve godine ponavljati javne pozive i subvencionisati kupovinu s 50 odsto od ukupne cene.\nDakle, do raspisivanja javnog poziva ostalo je još malo vremena, a po rečima direktora prodaje kompanije “Abi solar Balkan”, ekskluzivnog zastupnika za proizvodnju fotonaponskih panela američke kompanije “Abi solar”, Želimira Ivanovića. u opticaju su samo dva modela solarnih sistema - nezavisni i mrežni sistem.\n- Nezavisni sistem pruža potpunu autonomiju i mora imati akumulacione baterije gde se proizvedena energija smešta i po potrebi koristi u domaćinstvu - kaže Ivanović. - Takav vid sistema koristi se tamo gde nema elektrodistributivne mreže, ali sve više i tamo gde su česti nestanci struje. Druga vrsta je solarni mrežni sistem, za koji se sve više potrošača odlučuje, on nema akumulacione baterije, već radi paraleleno s elektrodistributivnom mrežom. Deo proizvodnje koristi potrošač, a viškovi se plasiraju u elektrodistibutivni sistem. Višak energije može se, preko dvosmernog brojila, vratiti potrošaču nazad - kad nema dovoljno sunca, odnosno kad je manja proizvodnja.\nOn ukazuje da su ovi sistemi povoljniji od onih koji imaju bateriju, trajniji su i održiviji, garancija je od 10 do 25 godina, a cena oko 1.000 evra po kilovatu.\n- Prosečno domaćinstvo troši oko 500 kilovat-časova električne energije mesečno, a da bi se prozvelo toliko energije, potrebno je oko pet kilovata instalisane snage, što znači da sistem podrazumeva postavljanje 12 solarnih panela, te pretvarača/invertora i prateće opreme. Inevsticija bi, u proseku, koštala oko 5.000 evra, a uz subvencije za kućne mrežne sisteme, potrošač bi trebalo da uloži oko 2.500 evra, pošto polovinu troškova snosi država. Nakon postavljanja tog sistema, potrošač, praktično, ne bi imao trošak za električnu energiju jer bi trošio struju koju sam proizvede. To, takođe, znači i da bi se za oko četiri godine isplatilo ulaganje za sopstvenu potrošnju, a ostvarivali bi se i benefiti od prodaje viškova.\nOn ukazuje i da se oni koji žele da konkurišu za subvencije za postavljanje solarnih panela suočavaju s jednom preprekom.\n- Da bi se postavio mrežni sistem, neophodno je da objekat bude uknjižen i da ima upotrebnu dozvolu, a to, nažalost, često nije tako, pa će mnogi prvo morati to da urade, pa tek onda da konkurišu za subvencije za solarne panele - kaže Ivanović.\nPuštanje u rad za jedan dan\nPostupak postavljanja solarnih panela i komletne instalacije te puštanje u rad veoma je brz i posao se može završiti za samo jedan dan. Po rečima Želimira Ivanovića, ove sisteme ugrađuju distributeri kompanije “Abi solar Balkan”, koji imaju odgovarajuće licence i sertifikate za obavljanje ovog posla.\n- Zainteresovanih za postavljanje mrežnih istema ima i sve ih je više, te poslednjih nekoliko godina beležimo znatan rast - kaže Ivanović. -Postavljaju ih potrošači za sopstvenu potrošnju, ali se sve više na to odlučuju i mnoge fabrike i industrijski pogoni.


Zajednica Opština Crne Gore » Blog Archive » Dvadeset peti broj biltena „Naša zajednica“\nKako su aktivnosti Zajednice opština posebno usmjerene na utvrđivanje adekvatnog zakonodavnog okvira kojim se uređuje sistem finansiranja lokalnih samouprava, u biltenu su predstavljeni osnovni izvodi iz izjašnjenja Zajednice opština na Predlog Zakona o finansiranju lokalne samouprave i Predlog Zakona o putevima. Pored toga, bilten sadrži i informacije o aktivnostima koje su Poreska uprava Crne Gore, opštine i Zajednica opština preduzele na planu rješavanja problema izmirivanja zaostalih poreskih obaveza jednog broja opština i njihovih javnih službi.\nZajednica opština je značajnu pažnju u svom radu posvetila analizi sprovođenja Zakona o planiranju prostora i izgradnji objekata u praksi, pa je, na osnovu predloga iz opština pripremnjena Inicijativa za izmjene i dopune ovog zakona, čiji su osnovni izvodi predstavljeni u ovom broju biltena.\nTakođe, predstavljene su najznačajnije aktivnosti koje je Zajednica opština preduzela na međunarodnom planu, gdje su posebno istaknuti zaključci sa jedanaeste sjednice Zajedničkog savjetodavnog odbora Komiteta regiona EU i Crne Gore koji je održan 18.10.2018. godine u Nikšiću i na kojem je konstatovano da je potpuno uključivanje lokalnog nivoa u pripremni proces važan preduslov za uspješan proces pristupanja Crne Gore Evropskoj uniji. Na značaj većeg uključivanja lokalnih samouprava u proces evropskih integracija ukazano je i na sastanku Glavnog pregovarača za vođenje pregovora Crne Gore sa Evropskom unijom Aleksandra Drljevića i Generalnog sekretara Zajednice opština Refika Bojadžića sa saradnicima, o čemu je pisano u ovom broju biltena.\n„Naša zajednica“ sadrži kratku informaciju sa potpisivanja Sporazuma o saradnji Zajednica opština Crne Gore i Zajednice opština Republike Turske, a predstavljena je i saradnja sa Asocijacijom kineskih gradova međunarodnog prijateljstva i Kongresom lokalnih i regionalnih vlasti Savjeta Evrope, kao i učešće predstavnika Zajednice opština na sjednicama, odnosno konferencijama ovih organizacija.\nBilten sadrži glavne zaključke sa osme sjednice Savjeta za obuku u lokalnoj samoupravi, kao i informaciju sa otvaranja prvog akreditovanog programa obrazovanja za sticanje vještina za upravljanje ljudskim resursima. Pored toga, predstavljen je projekat „Regionalna mreža za razvoj kapaciteta u oblasti vodosnabdijevanja i odvođenja otpadnih voda“, koji realizuje Zajednica opština u saradnji sa međunarodnim partnerima.\nBilten br. 25 (pdf)


Kako se navodi, izabranici Vlada Šćepanovića sutra će igrati protiv Dinamika, dva dana kasnije sledi duel sa Slobodom iz Užica, a 8. i 10 septembra za rivala će imati ekipu rumunskog Kluža.\nSa Borcem iz Čačaka Partizana će igrati 12. septembra, a četiri dana kasnije protivnik crno-belih će biti Mornar iz Bara.\n"Zbog mera zaštite od zaraze virusom Covid 19, na svim pripremnim utakmicama KK Partizan koje će u narednom periodu biti odigrane u Beogradu neće biti prisutni ni gledaoci, niti predstavnici medija", navodi se u saopštenju crno-belih.\nPodsetimo, na prvoj prozivci novom treneru Partizana javilo se 17 igrača.\n"NAVIJATI ZA PARTIZAN NIJE STRESNO..." Mateja Kežman sada izgleda toliko DRUGAČIJE da ga mnogi ne bi prepoznali! /FOTO/\nVideo: Mijailović: Partizan ostaje u Evrokupu


Rumunski haker pod pseudonimom TinKode napao je sajt britanske Kraljevske ratne mornarice. Tehnikom 'SQL injection' (tehnika ubacivanja koda kojom se iskorišćava ranjivost u aplikaciji koja radi sa bazom podataka), koja se često koristi u hakerskim napadima, on je 5. novembra uspeo da pristupi web sajtu. TinKode je potom objavio podatke prikupljene tokom napada, uključujući i korisnička imena i lozinke adminstratora sajta.\nPortparol britanske mornarice potvrdio je incident ali je naglasio da u napadu nije učinjena veća šteta. Poverljivi podaci, koji su u napadu bili ugroženi, nisu dospeli u ruke hakera. Kao mera predostrožnosti sajt je privremeno suspendovan a tim za kompjutersku bezbednost radi na otkrivanju pojedinosti kako je haker uopšte uspeo da pristupi sajtu.\nU trenutku zaključenja ovog teksta na sajtu se još uvek nalazi poruka sa tekstom izvinjenja posetiocima i poziv da uskoro ponovo posete sajt.\nTimKode je napad najpre spomenuo na svom Twitter profilu, objavljujući i link ka stranici na kojoj se nalaze podaci koje je prikupio tokom napada. Radi se o tekstualnom fajlu koji sadrži imena administratora sajta i velikog broja stalnih korisnika sajta.\nPretpostavka je da TimKode haker egzibicionističkog tipa, nego da je imao zaista loše namere. U prilog tome govori i činjenica da je mogao da ubaci linkove koji bi posetioce sajta vodili na maliciozne sajtove.\nInače, ovo nije prvi napad po kome je TinKode proslavio svoj nadimak. Izgleda da je tokom poslednjih meseci njemu pošlo za rukom da hakuje čak 52 web sajta, počev od sajtova malih kompanija do pornografskih sajtova. Pored toga, on je uspeo da iskoristi slabosti i nekih visokoprofilnih sajtova kakav je YouTube.


Počast stradalim Romima na Stratištu (Foto O. Janković)\nPančevo – Međunarodni Dan sećanja na Rome stradale u Drugom svetskom ratu obeležen je državnom komemorativnom svečanošću u Spomen-kompleksu „Stratište“ kod Pančeva, mestu na kojem je streljano i sahranjeno oko 12.000 žrtava nacističkog terora. Vence na spomenik „Brazde“ položili su i odali počast žrtvama predstavnici Vlade Republike Srbije, Vojske Srbije, Nacionalnog saveta romske nacionalne manjine, Kancelarije za ljudska i manjinska prava, grada Pančeva, diplomatskog kora, potomci žrtava, udruženja i građani.\nKomemorativno okupljanje je sećanje na 16. decembar 1942. godine, dan kada je komandant Gestapoa Hajnrih Himler naredio da se, iz svih evropskih zemalja pod nacističkom okupacijom, deportuju Romi u koncentracione logore Aušvic i Birkenau u Poljskoj u kom je postojao podlogor samo za Rome i u kom je stradalo njih 20.000.\n„Holokaust je strašna istina i najveći poraz čovečanstva. Ovo je dan da se još jednom digne glas protiv svakog vida diskriminacije, isključivosti, govora mržnje, različitih oblika nasilja, predrasuda i svake druge mržnje i netolerancije“, rekao je Vitomir Mihajlović, predsednik Nacionalnog saveta Romske nacionalne manjine u Srbiji.\nZločini u Foči i okolini 1945.


Islamski ekstremisti pokušavaju da regrutuju izbeglice\nM. D.\t 11. septembra 2015. 22:00\n“Oni pokušavaju da priđu mladim izbeglicama bez pratnje koji dolaze u našu zemlju bez svojih porodica, posebno tražeći kontakte i podršku”, rekao je portparol obaveštajne službe južne nemačke savezne države Bavarske.\nNjima se prilazi oko centara za prihvat izbeglica, kao i na minhenskoj železničkoj stanici gde mnoge izbeglice stižu iz Mađarske i Austrije u poslednjih nekoliko dana.\n“Islamski ekstremisti žele da iskoriste nesigurnosti i nevolju izbeglica”, naveo je on.\nU utorak su iz obaveštajne službe nemačke savezne države Severna Rajna-Vestfalija prijavili slične vrste kontakata u njihovom regionu, navodeći da se islamski ekstremisti približavaju izbeglicama preko navodnih (lažnih) dobrotvornih organizacija.\n“Obavestićemo zaposlene u prihvatnim centrima da budu upoznati sa ovom situacijom i metodama koje koriste u ovim pokušajima pristupa mladim izbeglicama”, rekao je portparol obaveštajne službe te države za DPA.\nPod sistemom kvota u Nemačkoj, Severna Rajna-Vestfalija i Bavarska su dve nemačke države koje dobiju najviše tražilaca azila, 21 odnosno 15 odsto, prenosi AFP.


Idealno & Pragmatično: Povratak neizvesnosti u srpsku košarku\nMnogo je vode proteklo ispod Savskog mosta od poslednje ovako uzbudljive završnice u košarkaškom prvenstvu. Nakon četiri utakmice, za koje mnogi nisu ni u teoriji sanjali da bi mogle da se odigraju pre početka finalne serije, rezultat u odmeravanju snaga Zvezde i Partizana je izjednačen, a ko će postati šampion znaće se večeras, sa početkom od 20.15 časova. Ko bude pobedio, povešće u broju ukupnih titula, pošto su oba tima trenutno na koti 15.\nSlično kao i u slučaju svetske ekonomske krize, koju je pre njenog početka predviđala samo šačica stručnjaka, tako je i pre početka finala gomila samozvanih analitičara "znalački" predviđala rutinsku pobedu Partizana na putu do osme uzastopne titule. Prve dve utakmice su im potpuno dale za pravo, ali su ih sledeća dva meča žestoko demantovala - Crvena Zvezda, iako na papiru dosta slabija, je uspela da pokaže i kvalitet i karakter. Glavne zasluge za ovaj, može se reći podvig, idu na račun trenera Svetislava Karija Pešića, koji gde god da se u svojoj karijeri pojavljivao, ostavljao je rezultate iza sebe.\nI tako se u Srbiju vratila sportska groznica kakva odavno nije drmala ove prostore. Čak su i navijači Crvene Zvezde rešili da pređu preko bojkota najvatrenijih navijača i podrže Zvezdinu mladost. Iako su kolale priče da je Partizan zbog neke fantomske zarade produžio seriju, ispostavilo se da se na utakmice uglavnom ulazi sa godišnjim kartama, pa ova čaršijska priča jednostavno više nije imala za šta da se uhvati u realnosti.\nPartizan je neprikosnoveni lider u regionu kada je basket u pitanju više od decenije, i kao takav je favorit i na večerašnjem meču. Postojanje sistema u organizaciji kluba počelo je da daje opipljive rezultate uprkos mizernom budžetu za evropske uslove. Ipak, čak i takvom odnosu snaga - košarka nije fudbal pa tako naši timovi imaju kvalitet da se bore i sa najboljim i najskupljim evropskim klubovima.\nIpak, Partizan večeras ne može mnogo da dobije a može mnogo da izgubi, i nervoza u redovima šampiona je primetna. Sa druge strane, Zvezda ima realne šanse za podvig jer je u pitanju samo jedna utakmica. Ona realno nema šta da izgubi, jer je svima već dokazala da je tim sa kojim najozbiljnije treba računati.\nFinalnu seriju su krasile u najvećoj meri takmičarske utakmice sa malo toga lepog za gledanje, osim požrtvovanja svih igrača. Strahovite odbrane, mukotrpna borba za svaku loptu i svaki koš, pretežno katastrofalno izvođenje slobodnih bacanja su odlike koje će krasiti i večerašnji meč. Prognoze je u ovom trenutku nezahvalno davati, ali što god da se desi, pravi pobednik je srpska košarka.\njel ovo originalna verzija texta? zato što sam upozoren da je pun pljuvačine po sudijama :) kako bilo, odmeren je, a sve ostalo smo konstatovali u sms-ovima.\nнедеља, мај 24, 2009 1:54:00 по подне\nnamerno sam ostavio sudije po strani, nadajući se da će majstorica proteći bez senki tog tipa. na žalost, prevario sam se, ali ko mene šta pita?\nнедеља, мај 24, 2009 4:43:00 по подне


Sikimić probio bedem "Građevinara", da li je Rad oštećen? - Sportske.net\nSikimić probio bedem "Građevinara", da li je Rad oštećen?\nFudbaleri Crvene zvezde uspeli su da probiju bedem pred golom Rada, ali će se o golu Predraga Sikimića sigurno pričati jer su se gosti žalili i smatrali da mu je prethodilo igranje rukom.\nBožović procenio da okleva sa potpisom pa ga ostavio na klupi! (SASTAVI)Zvezda bez Kange - Kako će izgledati postava za meč sa Radom?Zvezda dominantna u derbijima sa Partizanom!Božović: "Mislim da Ugo okleva"Hoće li Zvezda izgubiti novac na Portugalcu?\nAktuelni šampion Srbije probio je bedem ekipe Rada na startu drugog poluvremena duela 14. kola Superlige koji dva tima igraju na stadionu "Rajko Mitić", ali ostaje pitanje da li je sve bilo regularno u situaciji koja je prethodila golu Predraga Sikimića.\nNapadač Crvene zvezde iskoristio je "fliper situaciju" u petercu Rada pa je na kraju uspeo da smesti loptu u mrežu, a protivnički igrači signalizirali su da je Sikimićevom golu prethodilo igranje rukom.\nNa osnovu snimka teško je proceniti da li je lopta zaista pogodila u ruku strelca vodećeg gola za crveno-bele pa nema sumnje da je i sam sudija Ilija Brdar imao težak posao.\nPotpuno je jasno da je sudija možda i video da lopta pogađa Predraga Sikimića u ruku ali je procenio da nije bilo namere i zbog toga pustio da se igra nastavi.\nPogledajte snimak i proceniti sami.


I sudije sumnjaju u poštenje kolega - Glas Srpske\nI sudije sumnjaju u poštenje kolega\nVedrana Kulaga Simić 26.04.2021 07:59\nSARAJEVO - Više od polovine sudija u BiH sumnja da se njihove kolege pridržavaju etičkih standarda, dok veliki procenat ne može čvrsto poreći da korupcija ne utiče na sudske odluke.\nTi i drugi pokazatelji o stanju u dijelu domaćeg pravosuđa su predočeni u izvještaju o nezavisnosti, odgovornosti i kvalitetu pravosuđa u skladu s kriterijumima Evropske mreže sudskih vijeća 2018-2020, a koji je objavio Visoki sudski i tužilački savjet (VSTS) BiH.\nAnalizom podataka koji su dobijeni putem ankete, došlo se do zaključaka da su sudije svojim kolegama, kada je u pitanju nezavisnost, dale ocjenu 7,1 što, prema pojašnjenjima, nije niska ocjena, ali je u poređenju sa drugim evropskim zemljama, na nižem nivou, jer je evropski prosjek 8,3.\nOko 2,8 odsto ispitanika vjeruje da je redovna pojava da su sudije u njihovoj zemlji umiješane u neke oblike korupcije u cilju njihovog navođenja na odlučivanje u predmetima na određeni način, a oko 36,5 odsto vjeruje da se to ne događa.\n- Iako procenat izgleda prilično visok, u poređenju sa drugim zemljama rezultati nisu zadovoljavajući. Zabrinjavajuće je to što 48 odsto navodi da nije sigurno da li korupcija ima uticaja na sudske odluke - piše u dokumentu, uz navođenje da ukupne ocjene ni za Bugarsku, Hrvatsku, Grčku, Italiju, Letoniju, Litvaniju i Rumuniju nisu zadovoljavajuće.\nVelike pozitivnosti nema ni kada su u pitanju imenovanja i napredovanja.\n- Gotovo 20 odsto njih vjeruju da se sudije prvi put imenuju isključivo na osnovu sposobnosti ili iskustva, dok ostalih 80 odsto ili nije sigurno ili se ne slaže po, a uz slične ocjene kada je riječ o napredovanju, čini se da sudije u BiH nemaju povjerenja u svoj pravosudni sistem kada je u pitanju postupak imenovanja i napredovanja - istaknuto je u izvještaju, uz ocjenu da se to može povezati i sa nedavnom aferom koja je tresla VSTS.\nJedno od pitanja bilo je i da li sudije smatraju da se nadležni pravosudni organi efikasno bore protiv korupcije u svojim redovima.\n- Sa tom tvrdnjom se ne slaže 26 odsto ispitanika, što je najveći procenat u Evropi, njih 25 odsto se slaže, što je ujedno među najnižim rezultatom u Evropi. Ostali ispitanici nisu bili sigurni. Ovakvi rezultati ukazuju na ozbiljan problem u vezi sa korupcijom i pokazuju da ispitanici nisu zadovoljni postupanjem u tim slučajevima u pravosuđu - piše u izvještaju.\nOko 50 odsto ispitanih je saglasno da tvrdnjom da se sudije poštuju etičke standarde, a nešto više od polovine ili nije sigurno u to ili nije s tim saglasno.\n- Procenat je veoma visok - istaknuto je u izvještaju.\nU VSTS-u su potvrdili da glavni nalazi Izvještaja ukazuju da je postignut određeni napredak u segmentu nezavisnosti.\n- Zanimljivi su rezultati koji ukazuju na postojanje negativne percepcije sudija o poštovanju etičkih standarda od strane sudija i adekvatnosti postupaka nadležnih organa, u slučajevima povrede dužnosti i korupcije od strane nosilaca pravosudnih funkcija - rekli su u VSTS-u.\nVećina sudija u BiH smatra da je od kada su oni počeli raditi kao sudije došlo do pozitivne promjene u pogledu nezavisnosti pravosuđa, a grupa sa\nsudijskim iskustvom između 11 i 15 godina pozitivno gleda na promjene koje su se dogodile. Iz parlamentarnih klupa, te nevladih organizacija i udruženja građana u BiH često se čuje da je povjerenje u generalno u domaće pravosuđe na niskom nivou i da su potrebne reforme u mnogim sferama.


Buš o službama bezbjednosti\nSistem američkih obavještajnih službi mora da se mijenja kako bi adekvatno odgovorio na izazove 21. vijeka\nPredsjednik je to rekao poslije sastanka sa članovima komisije koja je istražilva propuste u obavještajnim službama u vezi sa podacima o iračkom orujžju za masovno uništenje, koje je predsjednik naveo kao jedan od razloga za intervenciju u Iraku, a koje nikada nije pronađeno.\nKomisija je, između ostalog ocijenila da američke obavještjne službe znaju vrlo malo o prijetnjama koje predstavljaju neke od najopasnijih država u svijetu – i da su u tom kontekstu imale potpuno pogrešne procjene postojanja iračkog zabranjenog arsenala.\nPredsjednik Buš se jutros sastao sa članovima komisije koja je u svom izvještaju – oštro kritikovala rad obavještajnih agencija, navodeći kako su sve predratne procjene postojanja iračkog oružja za masovno uništenje bile apsolutno pogrešne. To je u izvještanju ocijenjeno i kao ključni obavještajni neupjeh.\nIzvještaj zaključke kojima se pravdao rat protiv Iraka – karakteriše kao jednostavno pogrešne. Ne samo da je Amerika bila nesposobna da obezbjedi pouzdane informacije, već je reagovala na osnovu pretpostavki, a ne činjenica, navodi se u izvještaju komsije u kome je ipak ostavljen prostor da se politička odgovornost administarcije ne dovodi u pitanje. Komisija kaže da nema dokaza da je neko isfabrikovao podatke o iračkom arsenalu. Predsjednik Buš je već pokrenuo proces strukturnih reformi obavještajnog sistema, ali komisija traži još promjena uključujući i promjenu osoblja koje priprema dnevne obavještajne brifinge za predsjednika. Komisija kaže da to ne bi trebalo da bude novi nacionalni direktor obavještajnih službi.\nPredratni planovi, navodi se u izvkještaju Komisije, takođe su ignorisali mogućnost pobune nakon američke okupacije Iraka.\n"Sistem američkih obavještajnih službi mora da se mijenja kako bi adekvatno odgovorio na izazove 21. vijeka”, rekao je američki predsjednik nakon što je sa članovima Kosmisije u Bijeloj Kući razmotrio neke od njihovih preporuka. Predsjednik je rekao kako je Komisija administraciji dala vrlo korisne i značajne ideje vodilje u kontekstu promjena obavještajnih kapaciteta.


STATE DEPARTMENT IZRAZIO ZABRINUTOST ZBOG RUSKOG DJELOVANJA U SRBIJI | Hayat.ba\nSTATE DEPARTMENT IZRAZIO ZABRINUTOST ZBOG RUSKOG DJELOVANJA U SRBIJI\nState Department u svom saopćenju jasno je poručio ruskim vlastima da moraju prekinuti sa svojim destiabilizirajućim aktivnostima širom svijeta.\nRuska vlada pokušava destabilizirati Evropu vojnim pritiskom, zlonamjernim sajber aktivnostima i malignim uticajem u zemljama koje su partneri, saveznici i prijatelji SAD – navodi se u saopćenju.\nPotparol State Depatmenta ocijenio je da vlada Rusije svojim postupcima nastoji da „poljuljat“ Evropu.\nSAD je zabrinuta zbog izvještaja o ruskom uplitanju u Srbiju – izjavio je potparol.\nPovodom špijunske afere, u kojoj su učestvovali ruski obavještajac G. K. i potpukovnik Z.K., te penzionisani pripadnik Vojske Srbije, iz SAD su poručili kako podržavaju napore Srbije da istraži ovaj incident. Također, iz Departmenta podstiču Vladu Srbije da odgovorne, za nezakonite aktivnosti koje su vezane za ovaj događaj, sankcioniraju u skladu sa vladavinom zakona.


Zadruga: Sloba i Kija u najemotivnijem razgovoru! Kako povratiti strast?! - Reality & TV Show - Zadruga - Vesti - Svet Plus\n09:56 29. MAJ 2018.\nSloba, Luna i Kija su se posvađali još za vreme emisije, a nakon toga, rasprava se produbila. Sloba je zatim, porazgovarao sa Lunom a potom i sa suprugom. Supružnisi su se naime osamili iza automobila i pokušali da reše svoje probleme. Kija mu je rekla:\n"Šta ti imaš sa njom dalje, šta tebe boli uvo. Pritom, kako to izgleda. Ja hoću da budem mirna."\nSlobodan joj je objašnjavao:\n"Ja sam samo otvorio kutiju i ubacio joj čokaladu. Moji su te voleli uvek, oni su se tako osećali, ali nebitno. Tebe treba da boli uvo za njih, kao da ne postoje."\nU nastavku razgovora, Kija je želela da objasni svom suprugu o čemu će pričati sa Ognjenom Amidžićem kada bude gostovala u njegovoj emisiji "Amidži šou":\n"Ja ću morati nešto da kažem, reći ću o čemu smo pričali. Pričali smo o pomirenju. Pripremi se, ti si na redu."\nSloba je pokušao da objasni supruzi i situaciju sa njegovim roditeljima koji nisu podržali snajku već su bili na strani Lune Đogani, sa kojom je pevač javno prevario Kristinu:\n"Ne budi tako ironična, meni moji roditelji znače, oni su stariji. Hoću da im pružim sve, da im ne fali ništa. Tebi je to nekad smetalo. Oni bi te i sad prihvatili da budeš naša."\nKija je imala i neke zahteve:\n"Hoću, ali ja imam jedan spisak želja, za mene da učiniš. To se tiče samo tebe, ne treba oni ništa da rade. Hoću da priznaš, priznaj to. Moram i ja tebi nešto da priznam... Biće tu moja porodica, tvoji roditelji."\nOvaj razgovor je protekao u veoma mističnom tonu, s obzirom na to da su supružnici na sve načine pokušavali da sakriju ono o čemu pričaju. Ipak, jedna rečenica koju je Sloba izgovorio jasno se razumela a Kiji je izazvala osmeh:\n"Nama treba da povratimo tu strast i bliskost, to smo izgubili."


Sportske.net - Iz tima Srbije poručuju: "Sa Francuzima moramo dati sto odsto sebe"\nIz tima Srbije poručuju: "Sa Francuzima moramo dati sto odsto sebe"\nSelektor rukometne reprezentacije Srbije Toni Đerona rekao je danas da svi u ekipi moraju da se fokusiraju na naredni meč protiv Francuske, kao i da će pokušati da dodju do pobede sa dovoljnom razlikom, koja bi garantovala plasman u drugu fazu Evropskog prvenstva.\n"Moramo da se fokusiramo na meč sa Francuskom sutra, ali smo ovog jutra iskoristili priliku da pogledamo video i analiziramo greške od juče, mislim da je to važno. Evidentno je da su nam nedostajale pripremne utakmice sa Nemačkom i šteta je što smo stigli na takmičenje bez provera", rekao je Đerona, preneo je Rukometni savez Srbije (RSS).\nRukometna selekcija Srbije igraće u ponedeljak u Segedinu meč poslednjeg trećeg kola Grupe C na Evropskom prvenstvu protiv Francuske.\nSrbija je u subotu poražena od Hrvatske (20:23), i plasman u drugu fazu može da osigura ukoliko pobedi Francusku sa dva ili više razilke.\nĐerona je dodao da je ekipa pokazala dobru igru u odbrani, u prethodnom meču, ali i da je bilo problema u napadu.\n"Nismo odigrali dobro, bilo je nesporazuma, ali siguran sam da će sa više rada i utakmica to biti ispravljeno. Sada već pripremamo analize za Francusku i u toku popodneva ćemo raditi na detaljima igre za sutrašnju utakmicu i pokušati kao što je to bio slučaj u Zrenjaninu pre godinu dana i da pobedimo istom razlikom (27:24) kako bismo išli u narednu fazu takmičenja", rekao je on.\nSelektor Srbije istakao je da ne želi da priča o problemima sa sastavom, a u vezi sa pandemijom korona virusa.\n"Moramo da nastavimo da radimo po planu po kom smo započeli i zaista je šteta što smo propustili priliku da se već nađemo u sledećoj fazi takmičenja, kako bismo dobili još iskustva, više mečeva znači veće iskustvo. Sutra moramo dati sto odsto sebe u utakmici sa Francuskom i hladne glave kako bismo uradili ono što treba da uradimo", dodao je on.\nŠpanski trener ocenio je da je najvažnija psihološka priprema za meč sa Francuskom, a dodao je da su okolnosti u odnosu na utakmice u kvalifikacijama pre godinu dana drugačije.\n"Posle toga su dobro igrali Svetski šampionat i osvojili zlatnu medalju na Olimpijskim igrama. Ta ekipa igra sa velikim samopouzdanjem. U utakmici sa Hrvatskom su vodili sve vreme, u meču sa Ukrajinom su igrali odlično", rekao je on.\nDjerona je rekao da selekcija u meč sa Francuskom ulazi nakon prvog poraza posle dužeg vremena, ali i bez mogućnosti da nastupaju u punom sastavu.\n"Iako neki igrači nedostaju, od početka priprema do same utakmice imali smo iste igrače u trenažnom procesu i mogli smo normalno da radimo. Sada je problem što iz dana u dan pravimo izmene sa igračima, neki odlaze, drugi dolaze ali nemaju vremena da treniraju sa grupom. Situacija je jednostavno takva, ali siguran sam da će momci, ceo tim dati sve od sebe", zaključio je Đerona.\nNa tabeli Grupe C Francuska je prva sa četiri boda, Srbija i Hrvatska imaju po dva boda, dok je poslednja Ukrajina bez bodova. Plasman u drugu fazu osiguraće po dve najbolje selekcije iz svih šest grupa.\nSutra od 18.00 prvo igraju Hrvatska i Ukrajina, a zatim od 20.30 selekcija Srbije igra protiv Francuske.


Mediji: Gradjani i aktivisti blokirali put Valjevo-Lajkovac zbog istraživanja litijuma\nBeta 28. aprila 2022. 13:20\nStanovnici sela Lukovac i ekološki aktivisti blokirali su danas oko podneva, put Valjevo-Lajkovac u znak protesta zbog aktivnosti kompanije Eurolitijum koja u tom delu Srbije vrši iskopavanja u potrazi za litijumom, preneli su mediji.\nPo navodima portala Nova.rs, medju učesnicima protesta je i jedan od lidera Ekološkog ustanka Aleksandar Jovanović Ćuta koji je najavio blokadu mosta Gazela u Beogradu ukoliko kompanija Eurolitijum „nastavi sa trovanjem zemlje na području Lukavca“.\n„Na mestu gde su zaboli sonde, ljudi su ostali bez vode koja je zatrovana borom. Sud je zabranio i presudio da je Eurolitijumu na tom području zabranjeno da vrši istražne radnje, a onda su se setili da to isto rade na razmaku od manje od 500 metara, to isto rade i zabadaju sonde. U kojoj to zemlji je dozvoljeno da se ljudima truje voda“, upitao je Jovanović.\nMediji su preneli i da je u Lukavcu rasporedjeno više policijskih vozila a učesnici skupa, medju kojima su pored predstavnika Ekološkog ustanka i aktivisti udruženja Ne damo Jadar i Kreni-Promeni, najavili su da će blokada trajati oko sat vremena.


Delegacija Prnjavora u poseti Skupštini grada | Skupština Grada Novog Sada\nDelegacija Prnjavora u poseti Skupštini grada\nSekretar Skupštine Grada Novog Sada Marko Radin, odbornik novosadskog parlamenta iz Budisave Đula Kiš i šef kabineta predsednika Skupštine Dejan Šijak primili su danas u gradskom parlamentu delegaciju Skupštine Opštine Prnjavora iz Republike Srpske.\nDelegaciju Prnjavora predvodio je predsednik Skupštine Opštine Željko Simić, a sa njim u poseti Novom Sadu došli su i dva odbornika Skupštine Opštine Prnjavor dr Branko Šikanić i Vlado Živković, dok je sastanku prisustvovao i predsednik Udruženja za saradnju Budisave i Prnjavora Milenko Panić, udruženja koje već 15 godina unapređuje odnose novosadske mesne zajednice i opštine u Republici Srpskoj.\nTokom susreta je rečeno da bi iskustva Novog Sada u radu administracije i komunalnog sistema grada bila od pomoći za Opštinu Prnjavor. Posebno je naglašeno da je u Prnjavoru otvorena industrijska zona, te da bi iskustva i znanja Novog Sada u ovoj oblasti bila dragocena za grad iz Republike Srpske.\nTokom razgovora je predočeno da mnogi mladi iz Prnjavora dolaze da studiraju u Novi Sad, ali i da mnogi privrednici Opštine Prnjavor sarađuju sa privrednicima Novog Sada. Pored toga, kako je objašnjeno, postoji veliki potencijal za saradnju organizacija koja se bave kulturom i sportom.\nU okviru posete Novom Sadu, delegacija Opštine Prnjavor sutra će posetiti Budisavu, sa kojom gaje prijateljske odnose duže od decenije.


Ministar omladine i sporta Vanja Udovičić apelovao je danas na mlade da se vakcinišu protiv virusa korona i poručio im da će na taj način pokazati solidarnost i postati istinski šampioni i heroji.\nUdovičić je u Novom Pazaru nakon sastanka sa predstavnicima Kancelarije za mlade kazao da im je glavna tema razgovora bila upravo vakcinacija mladih.\n- Razgovarali smo o vakcinaciji mladih i kako da zajedničkim akcijama, timski, motivišemo što veći broj mladih ne samo u Novom Pazaru, već u celoj zemlji - kazao je Udovičić.\nPrema njegovim rečima, razgovaralo se i o tome da se kroz razne kampanje, akcije, ubede mladi da je vakcinacija jedini izlaz iz ove pandemije.\nApelovao je na mlade Novog Pazara i u celoj zemlji da se solidarišu sa svim građanima.\n- Vakcinacijom ćemo uspeti da se što pre vratimo bazicnim stvarima, poput zagrljaja, poljubaca, odlazaka na sportske utakmice, priredbe, u pozorišta, bioskope - kazao je Udovičić ponovo ističući da je vakcinacija jedino rešenje.\nŠekler: Kovid propusnice bi stimulisale vakcinaciju u Srbiji\n- Vakcinišite se, budite solidarni, budite šampioni i istinski heroji - poručio je Udovičić mladima.\nNa sastanku sa predstavnicima Kancelarije za mlade Novog Pazara, za koju je ministar rekao da je jedna od najaktivnijih i najboljih u Srbiji, tema je bila i unapređenje položaja mladih na teritoriji grada.\nSTRUČNJACI ĆE OBILAZITI FAKULTETE Lončar: "Vraćamo se normalnom životu ako se mladi vakcinišu"\nZAŠTO JE VAŽNO DA SE I MLADI KOJI SU DOBILI KORONU JAVE DOKTORU NA VREME Profesor Radmilo Janković za "Blic": "Kad temperatura ne prolazi danima, imaju kratak dah... problem je već nastao"\nOd sutra ublažavanje mera na Kosovu i Metohiji, UKIDA SE POLICIJSKI ČAS, a ugostitelji će moći da rade do 23 sata


Clanice – ICT Cortex\nNaučno-tehnološki park Crne Gore\nNaučno-tehnološki park Crna Gora osnovan je sa ciljem pružanja podrške i jačanju potencijala ekonomskog rasta i razvoja Crne Gore, kroz osnivanje i rast kompanija/timova u visokotehnološkim djelatnostima. Takođe, poseban aspekt djelovanja NTP Crna Gora je i podrška u razvoju i komercijalizaciji inovativnih ideja i projekata.\nInovaciono preduzetnički centar Tehnopolis je najznačajniji Centar za razvoj startap kompanija i preduzetništva u Crnoj Gori. Kao jedan od ključnih aktera u stvaranju i preoblikovanju inovacionog ekosistema, Tehnopolis pruža niz infrastrukturnih i mjera podrške koje omogućavaju otvaranje novih kompanija i razvoj poslovanja zasnovanog na novim, inovativnim idejama i tehnologijama. Svojim aktivnostima i saradnjom sa više […]\nCrnogorski Telekom je najveća telekomunikaciona kompanija u Crnoj Gori koja poslovnim i rezidencijalnim korisnicima pruža kompletan spektar telekomunikacionih servisa. Telekomunikacije su oduvijek bile osnovni biznis kompanije, ali kako bi ostao na vrhu, Telekom je morao da od operatora koji pruža tradicionalne telekomunikacione usluge evoluira u preduzeće koje visoko vrednuje inovacije i pronalaženje novih načina na […]


Da li će crnogorski premijer podrškom državnoj zajednici uspeti da se održi na vlasti?\nĐukanović trpi udarce\nGlavni udarac Đukanoviću su naneli građani Crne Gore izjašnjavanjem o nacionalnoj pripadnosti na zadnjem popisu stanovništva, koji je pokazao da su čistokrvni Crnogorci u manjini u sopstvenoj republici\nCrnogorski premijer Milo Đukanović je obezbedio poslednji mandat i ostanak na vlasti, kao što je poznato, uglavnom na platformi otcepljenja Crne Gore od Srbije i izlaska iz državne zajednice. Tako je obezbedio širu međunarodnu podršku i unutrašnji konsenzus i većinu. Kada se to ima u vidu, ceo projekat se može kvalifikovati kao interes male grupe na vlasti u Crnoj Gori koji se ne uklapa u šire interese građana Crne Gore i Međunarodne zajednice.\nNeki poslednji događaji pokazuju, međutim, da bi mogao da započne obrnut proces i da bi premijer Đukanović mogao da počne da se zalaže za jačanje državne zajednice SCG upravo kao garanta njegove sopstvene vlasti i ostanka na političkoj sceni. Evo zašto.\nPraktično još od oktobra 2000. i smene Miloševića Evropa i EU podržavaju državnu zajednicu Srbije i Crne Gore. To i sada važi, a EU je veoma jasna da samo sa SCG, kao jednim subjektom, želi da razgovara i pregovara o integraciji u nju. Za EU i celu Evropu je jasno da u uslovima produžene nestabilnosti na Balkanu (sa kojom smo i mi suočeni) otvaranje nacionalnih pitanja ili revizija granica može samo da proizvede nove nevolje, sukobe, itd.\nNa to EU i Evropa nisu spremne i zato premijer Đukanović nema njihovu podršku za svoju politiku, a EU je dosledna u stavu da je najbrža i najbolja mogućnost integracije Crne Gore u EU i Evropu preko državne zajednice SCG. Rusija i Kina, takođe, bez rezervi podražavaju SCG i svoje odnose prema Crnoj Gori projektuju na toj osnovi. Uostalom, u to se premijer Đukanović uverio tokom svojih ovogodišnjih poseta tim zemljama. Jedino se može reći da su SAD ostale nedorečene i da premijer Đukanović još uvek kalkuliše sa podrškom na toj strani mada se u zadnje vreme i tu mogu prepoznati neki zaokreti.\nPravosudni organi susedne Italije su neumoljivi u skladu sa principima vladavine prava i ne ostavljaju na miru premijera Đukanovića povodom šverca cigareta. Đukanović je na kraju bio prinuđen da u nedavno direktnom obraćanju javnosti preko crnogorske TV zvanično potvrdi italijanske navode o učešću dvoje ovlašćenih lica Crne Gore u poslovima sa "tranzitom" cigareta preko Crne Gore. Kako stvari stoje, Italija i njeni pravosudni organi imaju nameru da stvari teraju do kraja. Nastojanja Đukanovića da sve to ispolitizira nisu urodila plodom.\nAfera sa trgovinom ženama (trafiking) je posebna i već poznata priča. Intervencije OEBS i Saveta Evrope su pokazale da vlast u Crnoj Gori nije potpuno nevina i da zbog toga postoji otvorena sumnja u pravnu valjanost sprovedenog postupka u slučaju moldavske državljanke. Preporuka tih organizacija da se obnovi postupak to jasno potvrđuje.\nDodatni problem za Đukanovića je njegov otvoren sukob sa bivšim ministrom unutrašnjih poslova Andrijom Jovićevićem koji ga optužuje za direktno učešće u aferi. I to je Đukanović nastojao da demantuje u javnom obraćanju, ali nije ostavio ubedljiv utisak. Zanimljivo je da je Jovićević u međuvremenu pozvan na tradicionalni molitveni doručak u SAD koje, sigurno je, brižljivo biraju zvanice. Premijer Đukanović je ovih dana jednom manje poznatom italijanskom listu dao intervju i požalio se da mu Zapad sada uskraćuje podršku i za to optužio Beograd. Da li je potreban komentar?\nMeđutim, glavni udarac Đukanoviću su naneli građani Crne Gore izjašnjavanjem o nacionalnoj pripadnosti na zadnjem popisu stanovništva. Treba podsetiti da je taj popis imao stratešku funkciju za Đukanovića da obezbedi neophodan konsenzus i unutrašnju presudnu činjenicu za realizaciju otcepljenja. Popis je potvrdio da su čak čistokrvni Crnogorci u manjini u sopstvenoj republici i da deklarisani Crnogorci u ukupnom stanovništvu nemaju većinu, dok srpski korpus čini trećinu stanovništva.\nTo je suštinski poraz jedne anacionalne politike. U vezi sa nacionalnim interesima treba imati u vidu i činjenicu da bošnjačkom življu iz Raške oblasti u Srbiji i Severne Crne Gore ne odgovara cepanje i deljenje i da to nije njihov nacionalni interes, što Đukanović izgleda ne uvažava. Ali zato zanemaruje opasnost od velikoalbanskih tendencija kojima je naklonjen albanski većinski živalj u Malesiji i ulcinjskoj ravnici, jer mu te strukture upravo pružaju podršku zbog komplementarnih separatističkih interesa.\nNa kraju ostaje pitanje istorije, religije, etnikuma, ekonomske povezanosti, jezika, pisma, da ne nabrajamo, što sve skupa veoma ozbiljno ugrožava argumente i političku poziciju premijera Đukanovića. Poslednje aktivnosti premijera sa međunarodnim predznakom (razgovori sa diplomatskim predstavnicima u Podgorici), kojima se medijski forsirano da je poseban značaj, neodoljivo podsećaju na blizu istoriju kada je izolovani predsednik Milošević obavljao spoljnopolitičke aktivnosti sa nekim stranim predstavnicima.\nKako zapadna štampa komentriše protekle izbore u Srbiji


Živinice razvijaju agroturizam\nRedakcija 23.06.2019 09:31\nU Živinicama je u petak u organizaciji Porodičnog, ruralnog i edukativnog centra iz tog grada otvoren Agro dan na kojem su se predstavili proizvođači zdrave hrane s područja cijele sjeveroistočne Bosne.\nIz Gradske uprave Živinica ističu da je agroturizam poseban potencijal za grad Živinice, ali da je potrebno više raditi na njegovom razvoju.\n– Mi nedovoljno govorimo o agroturizmu i sasvim malo smo uradili na razvoju ovog našeg potencijala. Zato već u ponedjeljak ili u utorak usvajamo strategiju razvoja turizma i ona će biti integrisana sa strategijom razvoja turizma Tuzlanskog kantona i Federacije BiH, rekao je ovom prilikom gradonačelnik Živinica Samir Kamenjaković.\nNaglasio je kako je potrebno pružiti podršku ljudima da ostanu i kvalitetno žive u svojim ruralnim sredinama te osigurati realizaciju infrastrukturnih projekata.\n– Turizam se u Tuzlanskom kantonu razvija zahvaljujući inovativnim ljudima koji imaju poduzetnički duh, koji dolaze iz Porodičnog ruralnog edukativnog centra Živinice PREC. Oni su iskoristili potencijal Živinica, istakla je pomoćnica ministra trgovine, turizma i saobraćaja TK-a Đelmina Huremović.\nPrethodni članakObilježeno 50 godina od početka proizvodnje automobila u Sarajevu\nNaredni članakDOŠAO TOBE: Fotografija poznatog boksera iz harema čuvene džamije “zapalila” njegov Instagram profil


Šampanj: Kosovo je na pravom putu i ima dugu fudbalsku istoriju - Fudbal, Regioni\nŠampanj: Kosovo je na pravom putu i ima dugu fudbalsku istoriju\nSite Default 24.01.2014., 20:00\nNezavisni konsultant Fudbalskog saveza Kosova, Žerom Šampanj, koji je ove nedelje pokrenuo i kampanju da nasledi Sepa Blatera na mestu predsednika FIFA, smatra da je Kosovo na pravom putu i da zaslužuje napredak zbog svoje bogate fudbalske istorije.\n„Kosovo je poslednjih 15 godina izolovano, neželjeno i zaboravljeno, ali to će se uskoro promeniti. Ima dugu fudbalsku istoriju i mnogo igrača širom Evrope je ponosno što potiče odatle. Pred Kosovom je još mnogo posla pre postajanja punopravne članice FIFA, ali je svakako na dobrom putu“, rekao je Šampanj.\nPreduslov za punopravno članstvo Kosova u FIFA i UEFA jeste da ga priznaju Ujedinjene nacije. Uprkos tome, FIFA je napravila kompromis i prošle nedelje dozvolila Kosovu da igra prijateljske utakmice bez nacionalnih simbola i himne, uz zabranu igranja mečeva protiv šest zemalja bivše Jugoslavije.\nPrethodna vest Nikolić: Bitna je pobeda, mogli smo da postignemo još neki gol\nSledeća vest Fudbaleri Njukasla na zanimljiv način čestitali kinesku Novu godinu (VIDEO)\nNikolić: Bitna je pobeda, mogli smo da postignemo još neki gol\nFudbaleri Njukasla na zanimljiv način čestitali kinesku Novu godinu (VIDEO)


MRAK SPREČIO UVIĐAJ\n2008-02-08 HAG/DEN HAAG\nMada je obavešten da u Ljubotenu ima mrtvih, istražni sudija ipak nije izašao na lice mesta, jer su ga u vršenju uviđaja, po svedočenju Petrea Stojanovskog, sprečile loša bezbednosna situacija i mrak\nInspektor Petre Stojanovski, svedok odbrane Ljubeta Boškoskog, je 12. avgusta 2001. godine bio u stalnom kontaktu sa policijskom stanicom u Čairu u koju su, nakon akcije makedonskih snaga bezbednosti, privedeni meštani Ljubotena. Stojanovski je u to vreme bio pomoćnik rukovodioca odeljenja za unutrašnje poslove u Skoplju i osoba zadužena za kontakt sa pripadnicima Komisije Ljubeta Boškoskog koja je istraživala događaje u Ljubotenu.\nZa razliku od žrtava i svedoka tužilaštva koje su tvrdili da je policija privela civile, Stojanovski je rekao da su, po informacijama koje je imao, u Čair dovedeni "teroristi", učesnici u borbenim dejstvima koji su odbacili oružje i uniformu i pokušali da sa civilnim stanovništvom napuste Ljuboten.\nKolege iz policijskih stanica u Čairu i Mirkovcima su Stojanovskom takođe rekli da u Ljubotenu ima mrtvih ali da zbog borbi "niko ne može da priđe selu". Istražni sudija je, rekao je Stojanovski, iz bezbednosnih razloga, odlučio da ne izvrši istragu na licu mesta a njegova odluka je, tvrdi svedok, "neprikosnovena"i policija ni na koji način nije mogla da utiče na nju. Teza odbrane je, inače, da je istraga zločina u Ljubotenu bila u rukama pravosudnih organa a ne policije.\nStojanovski je ukazao da su istražni organi bili onemogućeni da izađu na lice mesta iz još jednog razloga. Naime, dok su 13. avgusta 2001. godine čekali da se bezbednosna situacija u selu donekle poboljša, pao je mrak tako da, pojasnio je, "više nisu imali uslova za uviđaj".\nPošto je Stojanovski u jednom delu svedočenja govorio o načinu rada Ministarstva unutrašnjih poslova, braniteljica Ljubeta Boškoskog ga je upitala da li je policija pravila bilo kakvu razliku između građana albanske i makedonske nacionalnosti. Stojanovski je odgovorio da za policiju nije bilo etničkih ograničenja jer ih na to obavezuje "ne samo zakon već i poreski obveznici koji su svih nacionalnosti a ne samo makedonske".\nGlavno ispitivanje Stojanovskog biće završeno u ponedeljak pre podne.\n2008-02-11 NEPOTVRĐENE INFORMACIJE IZ MEDIJA


Dačić: Prvi razgovori vlasti i dela opozicije protekli u veoma dobroj atmosferi - N1\nVesti Autor:Beta29. apr. 202110:139 komentara\nPredsednik Skupštine Srbije Ivica Dačić ocenio je da je prva runda dijaloga vlasti i dela opozicije koja ne prihvata posredovanje Evropskog parlamenta protekla u "veoma dobroj i korektnoj atmosferi" i da je zaključeno da između vlasti i opozicije ne treba da postoji razlika u vezi najvažnijih državnih i nacionalnih pitanja.\nDačić je kazao da je „veoma zadovoljan“ što se jučerašnjem sastanku odazvalo 26 stranaka, među kojima su kako je naveo, i opozicioni Pokret obnove Kraljevine Srbije (POKS), Srpska radikalna stranka (SRS), Demokratska stranka Srbije (DSS), pokreti Dosta je bilo i Dveri, Zavetnici, Nenad Čanak i Čedomir Jovanović.\nNaveo je da se pozivu na sastanak nisu odazvale „stranke oko Dragana Đilasa i Vuka Jeremića“, kao ni „koalicija Borisa Tadića“ koja je po njegovim rečima, poslala parlamentu platformu za razgovore o unapređenju izbornih uslova, ali uz posredovanje EP.\n„Oni su od 19. do 22. aprila onlajn razgovarali sa parlamentarnim strankama, a posle će imati sastanke sa vanparlamentarnom opozicijom, pa 7. maja sa mnom. Posle ćemo videti šta dalje, ali pre juna sigurno neće biti plenarnog sastanka, a oni pre septembra neće lično doći. Ako čekamo toliko dugo, ne verujem da ćemo postići neke rezultate“, kazao je predsednik parlamenta.


Opet incidenti u Srbobranu | Autonomija\nOpet incidenti u Srbobranu\nPolicija privela dvojicu aktivista DS, a ta stranka tvrdi da SNS sprovodi nasilje\nPokrajinski odbor Demokratske stranke (DS) optužio je večeras Srpsku naprednu stranku (SNS) da je organizovala „batinaše“ koji se okupljaju ispred biračkih mesta u Srbobranu i zastrašuju građane.\n„Batinaši SNS se masovno okupljaju ispred biračkih mesta u Srbobranu. U svim naseljima je ogromna tenzija i građani se plaše da uđu na birališta. Na biračkom mestu 22, u Turiji okupilo se preko 50 mladića, obučenih u crno, zatrašujućeg izgleda“, navodi se u saopštenju DS-a.\nDodaje se da su ti mladići ispred jendog birališta vratili dva građanina, nakon čega su aktivisti DS pozvali policiju, a nepoznate osobe su nasrnule na njih i doslso je do tuče.\n„Policija je sa zakašnjenjem reagovala, a na molbu šefova izbornih štabova, da omoguće normalan ulazak na biračka mesta, objasnili su da to ne mogu da urade. Nažalost, aktivisti DS su zadržani u pritvoru, a aktivisti SNS pušteni“, piše u saopštenju.\nNavodi se da Srbobranom „kruže automobili beogradskih registracija, koji su u toku jučerašnjeg dana učestvovali u tučama, što je prijavljeno policiji“.\nDS je apelovao na policiju da spreči ovo „neviđeno nasilje i torturu“ i obezbede bezbedan izlazak na biračka mesta.\nSNS je večeras saopštio da su danas jednog njenog člana u opštini Srbobran, u kojoj se održavaju dopunski pokrajinski izbori, pretukli ljudi iz DS-a.\n„SNS je užasnuta najnovijim batinaškim delovanjem DS u opštini Srbobran. Naime, danas oko 17 časova, ispred biračkog mesta broj 22, u naselju Turija, član biračkog odbora iz redova SNS Mirko Slavulj brutalno je pretučen od šest ljudi, koji su izašli iz automobila registarskih oznaka pokrajinske vlade“, tvrdi se u saopštenju SNS.\nDodaje se da su njenom članu, koji je u biračkom odboru, izbijeni zubi i nanete teške telesne povrede i navodi da napadači nisu privedeni.\nSrpska napredna stranka i Demokratska stranka su se i tokom jučerašnjeg dana međusobno optuživale za prebijanje ljudi u Srbobranu.\nPolicija: Privedena dvojica aktivista DS-a zbog tuče\nDvojica aktivista Demokratske stranke privedena su večeras u Srbobranu, pod sumnjom da su fizički napali dvojicu aktivista Srpske napredne stranke ispred jednog biračkog mesta u naselju Turija, u opštini Srbobran, gde se danad održavaju dopunski pokrajinski izbori, saopštila je novosadska policija.\nPrivedeni su D. B. (49) i M. B. (22) iz Srbobrana, pod sumnjom da su narušavali javni red i mir i jednog aktivistu Srpske napredne stranke (SNS) lakše povredili.\nPolicija je saopštila da će protiv njih biti podnete prekršajne prijave.\nSNS i Demokratska stranka su i večeras, kao i juče, razmenjivali optužbe za prebijanje ljudi u Srbobranu.


RTCG - Radio Televizija Crne Gore - Nacionalni javni servis :: Turizam i ekologija :: Šansa da se opravda ekološka država\nGRIN HOUM O POGLAVLJU 27 08. 01. 2018. 17:55 >> 17:32 1\nGRIN HOUM O POGLAVLJU 27\nŠansa da se opravda ekološka država\nPoglavlje 27 se, i pored svih izazova, ne smije posmatrati kao opterećenje, jer uspješni pregovori u oblasti životne sredine daju priliku Crnoj Gori da opravda svoj ekološki status i poboljša uslove života građana, smatraju u Grin houmu.\nProgram koordinator u toj nevladinoj organizaciji, Jelena Marojević Galić, kazala je da to što pregovaračko poglavlje 27 nije otvoreno u decembru, kako je bilo više puta najavljivano, nije iznenađenje za one koji su pažljivo pratili proces pregovora za to poglavlje.\nOna je podsjetila da je nakon predaje pregovaračke pozicije sredinom godine najavljivano skoro otvaranje tog poglavlja.\nMeđutim, kako je navela, već nakon prvih komentara Evropske komisije (EK) bilo je jasno da će Crna Gora morati uložiti više napora i unaprijediti značajno taj dokument, kako bi bio prihvatljiv kao zajednička pozicija i stav zemalja članica Evropske unije (EU)za otpočinjane pregovora.\n„Kako se to nije desilo u nekom razumnom roku, već neko vrijeme bilo je izvjesno da planirana dinamika neće biti ispoštovana i da ovo pregovaračko poglavlje nece biti otvoreno u 2017. godini“, kazala je Marojević Galić agenciji MINA.\nOna je rekla da su, prema dostupnim informacijama, pregovori sa EK oko usaglašavanja pregovaračke pozicije u završnoj fazi, i realni su izgledi da će pregovori početi u 2018. godini.\n„U svakom slučaju, ova faza pripreme za otvaranje samog poglavlja je izuzetno važna, i što u tom dijelu budemo realniji, objektivniji i iskreniji prije svega prema sebi, lakše ćemo završiti proces pregovora i uspješno zatvoriti poglavlje“, smatra Marojević Galić.\nČesto se, kako je navela, čuje za poglavlje 27 da je jedno od najobimnijih, najkompleksnijih i najskupljih poglavlja za pregovore.\n„Pored svih izazova koje nosi, ovo poglavlje se nikako ne smije posmatrati kao prepreka i dodatno opterećenje, već naprotiv, uspješni pregovori u oblasti životne sredine daju priliku Crnoj Gori da opravda svoj ekološki status, poboljša uslove života građana i unaprijedi društvo u cjelini“, istakla je Marojević Galić.\nGrin houm Jelena Marojević Galić\nPožari uništili 80.000 hektara šume\n20. 06. 2018. 0\nPrivatni interes često iznad zahtjeva održivosti\n07. 02. 2018. 0\n"Pregovarački kapaciteti nedovoljni"\nZa šest projekata NVO 30 hiljada\n16:09 Socijalni savjet sjutra o minimalnoj zaradi\n16:00 Velika ilegalna migracija iz Srbije, BiH i Ukrajine\n15:49 Opozicija da se fokusira na reforme izbornog zakonodavstva\n15:37 SAD povlače trupe iz Sirije\n15:30 Korbin Mejovoj rekao "glupa ženo"\n15:21 SNP i SUBNOR položili vijenac na Gorici\n15:10 Otkriven spomenik Titu\n14:57 Uhapšena državljanka Albanije, osumnjičena za ubistvo\n14:46 Prijava Podgoričaninu zbog ucjene\n14:36 EK prihvatila predlog Italije o budžetu\n14:27 Pobjednicima kviza „Koliko znaš o EU?“ uručene nagrade\n14:18 Sjednica Opštine na Badnji dan je neprimjerena\n14:10 Grci ponovo na ulicama\n13:57 Ustavni sud obustavio zatvor za Medojevića\n13:55 KCCG će raditi na edukaciji i usavršavanju ljekara\n13:50 Čestike za napredak u pregovorima s EU\n13:32 Katnić nastavlja sa neutemeljenim pritiskom\n13:28 Ne bojimo se izazova, gradimo Podgoricu\n13:20 Nemaju dokaza da je Vukotić trgovao drogom\n13:11 Prosječna zarada zaposlenih na portalima 362 eura\n13:05 Sav prihod za liječenje malog Ilije\n12:58 Teroristi ubili 700 talaca za manje od dva mjeseca\n12:47 CG nije država nacija već država građana\n12:38 Nakon EU novi migracioni sistem u VB\n12:25 DEMOS za zajednički rad opozicije\n12:14 Komunikacija diplomata EU hakovana\n12:05 Pomoć u hrani za 55 porodica Roma i Egipćana\n11:58 Otvoren Centar kompetencija\n11:54 Soroš ličnost godine Fajnenšl tajmsa\n11:48 Studenti iz letargije probudili nadu Albanaca\n11:38 Sjutra dodjela još 110 vaučera\n11:26 Svijetleći Snješko ukrašava Bijelo Polje\n11:17 Položili vijenac na spomenik Partizanu borcu\n10:53 Strategija bezbjednosti usklađena sa dokumentom NATO-a\n10:45 Od ekspres lonca stradalo 600 kuća\n10:33 Čestitke političkih partija


Republika / Irinej ide u Ameriku da osujeti nečasne namere trojice tamošnjih episkopa\nKako se saznaje episkop novogračanički Longin, istočnoamerički Irinej i zapadnoamerički Maksim već duže vreme donose odluke mimo saglasnosti Sabora.\n- Oni su registrovali eparhije naše crkve u Americi, ali su iz naziva izbrisali SPC i promenili ime u „Srpske pravoslavne eparhije u SAD“. To otvara mogućnost da ne budu u jedinstvu sa SPC i Patrijaršijom - ukazuje izvor za Kurir.\nDrugi naš sagovornik iz crkvenih krugova podseća da je Sinod u septembru i novembru 2019. od trojice neposlušnih vladika zatražio da ponište dejstvo spornog ustava.\nSrbija Srpska pravoslavna crkva SPC Irinej Patrijar Irinej SAD Amerika Episkop


NACRT LISTE OPASNIH POSLOVA ZA DECU MLAĐU OD 18 GODINA: Đaci neće smeti da rade teške poslove na praksi. Lista predviđa da učenici ne smeju da dižu terete veće od 15 kilograma, dok je za učenice kilaža smanjena na 10 kilograma. Takođe, ne bi smeli da vreme provode u neprirodnom položaju tela, da koriste oštre predmete, rade noću, ali ni da borave u objektima u kojima se puši\nLista opasnih poslova za decu mlađu od 18 godina uskoro će se naći na usvajanju u Vladi Republike Srbije, što bi moglo da utiče i na postojeći koncept srednjoškolskih praksi.\nLista je napravljena u saradnji radne grupe Ministarstva za rad, zapošljavanje, boračka i socijalna pitanja i Međunarodne organizacije rada (MOR). Profesor Predrag Bulat, koji je učestvovao u sastavljanju Liste, kaže da njen cilj nije da se nekome onemogući edukacija, nego da đaci tokom edukovanja budu bezbedni.\n"Mi smo vodili računa o tome da zaštitimo decu, a da istovremeno obezbedimo potrebnu edukaciju. To već predviđaju postojeći zakoni, a mi to samo preciziramo. Kada su u pitanju prakse tu prosto dolazi do toga da kako bi neko dobio određeno znanje neophodno je da se izloži nečemu opasnom. Tu smo koristili primer tesara koji radi na krovu. Da bi učenik dobio potrebno znanje on mora videti kako se to radi, ali ne mora provoditi toliko vremena na opasnom mestu. Dakle, smanjuje se vreme izloženosti nekoj opasnosti. Sa druge strane, đaci ne smeju da dižu velike terete u jednom potezu, pa smo gledali da to bude prilagođeno. Sve to smo radili zato da ne bi došlo do oštećenja u razvoju dece i da bismo sprečili da dođe do oštećenja razvoja koštano-zglobnog sistema", objašnjava Bulat.\nMeđutim, prosvetari ističu da u obavljanju praksi postoji niz propusta koji mogu da utiču ne samo na zdravlje đaka, nego i na njihovo poimanje rada. Iako su neretko izloženi oštrim predmetima, teretima, predsednik Granskog sindikata prosvetnih radnika Srbije "Nezavisnost" Tomislav Živković ističe da sa njima moraju da rade osobe koje su obučene za rad sa decom.\n"U suprotnom se dešava da su deca prepuštena na milost ili nemilost nekom majstoru i to nema nikakav efekat, praktično pravi veću štetu nego korist. Učenik stvara pogrešnu sliku o profesiji i o tome kako se nešto radi. Deca često budu zloupotrebljena na praksi i ne dobiju znanja koja bi trebalo da imaju. Takvih primera ima dosta, dođu na praksu i onda se traži od njih da čiste magacin, preslažu robu, a trebalo bi da rade nešto potpuno drugačije", navodi on.\nUčenici koji se upoznaju sa praktičnom nastavom van granica Srbije budu prilično razočarani kada shvate da njihove kolege dobijaju novac za praksu, dok u svojoj zemlji nemaju ni topli obrok.\nKonačan predlog Liste poslova koji deca ne bi smela da obavljaju naći će se uskoro u Vladi. Međutim, sama radna grupa je pravila pojedine kompromise. Iako je prvobitno zamišljeno da deca ne smeju da služe alkohol, ta odluka je izmenjena upravo kako bi deca mogla da rade u ugostiteljskim objektima.\nŽivković ističe da je dobro što će se ovakav predlog naći u razmatranju, ali da je bitno kako će se i da li će lista poštovati.\nIzvor: Vebsajt 021, Zoran Strika, 22.11.2016.


RTCG - Radio Televizija Crne Gore - Nacionalni javni servis :: Arsenal :: NATO avioni presreli Boing iznad CG\nIZGUBIO RADIO VEZU 11. 04. 2019. 12:40 >> 20:42 75\nIZGUBIO RADIO VEZU\nNATO avioni presreli Boing iznad CG\nDva aviona Eurofighter, italijanskog ratnog vazduhoplovstva, presrela su civilni avion koji je izgubio komunikaciju sa civilnom kontrolom vazdušnog saobraćaja nad Hrvatskom i krenuo na jug prema Crnoj Gori i Albaniji.\nTo je prvi put da su NATO avioni lansirani da izvrše misiju zaštite vazdušnog prostora nad Crnom Gorom, kaže se u saopštenju Alijanse, dostavljenom agenciji MINA.\nItalijanski avioni su u utorak iz vazduhoplovne baze Gioia del Colle, nekih 20 kilometara južno od Barija, pokrenuti od NATO-ovog Centra za kombinovane vazdušne, operacije u Torejonu u Španiji.\n"Dva aviona Eurofightera koji su u pripravnosti da zaštite vazdušni prostor NATO-a nad Italijom, Albanijom i Crnom Gorom pod okriljem Saveza, uspješno su presreli avion samo nekoliko minuta kasnije", navodi se u saopštenju Alijanse.\nDodaje se da su Eurofighter piloti uradili vizuelnu provjeru aviona kako bi se isključila neka eventualna nezakonita radnja, tehnička, ili druga pitanja.\nUtvrđeno je da je gubitak komunikacije povezan sa nesporazumom između civilne kontrole letenja i posade aviokompanije.\nKako se navodi, nakon nastavka redovnog kontakta sa civilnim kontrolorima, avion je nastavio da ide do svoje destinacije u Hurgadu, u Egipat.\nMinistarstvo: Putnički avion B-737, nije ugrožavao bezbjednost\n"Vazduhoplovnom operativnom centru (VOC) Vojske Crne Gore 9. aprila ujutru NATO Združeni Vazduhoplovni operativni centar, u Torehonu, u Španiji, javio je da se očekuje ulazak putničkog aviona B-737 u vazdušni prostor Crne Gore iz pravca Bosne i Hercegovine, a koji je izgubio radio vezu sa Kontrolom leta Zagreb", navodi se u saopštenju Ministarstva odbrane.\nVOC je kontaktirao Aerodromsku kontrolu leta Podgorica i, kako su kazali iz Ministarstva, dobio informaciju da imaju komunikaciju sa svim vazduhoplovima, uključujući i B-737.\n"U međuvremenu, kako procedura nalaže aktivirana su dva italijanska Eurofightera, zadužena za zaštitu vazdušnog prostora Crne Gore i Albanije, radi presrijetanja i vizuelne identifikacije, a zbog predostrožnosti", navodi se u saopštenju.\nItalijanski lovci, kako je saopšteno, presrijetanje su izvršili u vazdušnom prostoru Albanije i identifikovali vazduhoplov.\n"Putnički avion B-737, nije ugrožavao bezbjednost, obzirom da se komunikacija sa nadležnom jedinicom kontrole letjenja odvijala nesmetano u vazdušnom prostoru Crne Gore", navodi se u saopštenju.\nIz Ministarstva podsjećaju da je NATO misija Air Policing u Crnoj Gori počela 5. juna 2018. godine a njom je, kako su kazali, definisano da će vazdušni prostor Crne Gore štititi i njime patrolirati borbeni avioni Vazduhoplovnih snaga Italije i Vazduhoplovnih snaga Grčke.


Trampov novi dil za Kosovo zbog koga je Angela Merkel morala da smekša - Sputnjik Srbija\n05:11 24 Jul 2019\n07:00 29.08.2018 (osveženo 13:31 30.09.2018) Preuzmite kraći link\nNemačka, primećuje Predrag Rajić iz Centra za društvenu stabilnost, svakako jeste ključni partner Srbije, ali po pitanju Kosova i Metohije nema instrumente gde može da utiče na konačnu odluku i tu je mnogo važnije šta misle Sjedinjene Države.\nOn u izjavi za Sputnjik podseća da je posle sastanaka sa premijerom Crne Gore Duškom Markovićem i predsedavajućem Saveta ministara BiH Denisom Zvizdićem Merkelova vrlo rezolutno izjavljivala da je Berlin protiv promene granica, da su one povučene 2008. godine i da je Kosovo za nju zatvorena priča.\n„Ovo što sada kaže da samo treba biti oprezan ima više karakter preporuke nego što je čvrst stav. Dakle, ona u principu nije za to, preporučuje da se obrati pažnja. Samo fali da se dopiše: ali ukoliko se vi dogovorite, ja tu ne mogu ništa“, konstatuje Rajić, što u njegovom tumačenju znači da se Nemačka neće protiviti niti koristiti instrumente koje ima da bi sprečila istorijski dogovor Srba i Albanaca.\nSličnu ocenu iznosi i dr Slobodan Zečević iz Instituta za evropske studije, koji takođe smatra da u rešavanju kosovskog problema odlučujuću ulogu igra Vašington.\n„Na prvi pogled reklo bi se da Nemačka kaže: dobro, ako već Amerika hoće takav dogovor između Srba i Albanaca, mi nemamo ništa protiv, ali nemojte slučajno da to prenesete na Republiku Srpsku ili neki drugi deo — mi smo za to da se čuvaju postojeće granice“, navodi Zečević.\nPo njegovom mišljenju, postoji kontinuitet nemačke politike koja je vrlo rada da sa Srbijom ekonomski sarađuje, „ali nije rada da vidi Srbiju kao neki jak faktor na Balkanu u smislu teritorijalnog uvećanja ili jačanja“.\nZečević skreće pažnju na Trampov novi, kako kaže, biznis pristup spoljnoj politici.\n„Ovde Tramp uzima kao biznismen dosije po dosije, slučaj po slučaj: hajde da vidimo ovo da rešimo ako možemo. Prvo nastupa maksimalistički, nećemo vam dati ništa, onda kaže — dobro, hajde da napravimo neki dil. Nama možda ide u prilog njegov novi pristup gde on uzima Kosovo kao poseban problem i kaže: dobro, ovde je problem tih par opština, ako tu možemo da završimo posao i da imamo mir u kući, u redu je“, slikovito objašnjava naš sagovornik.\nRajić ističe da je Amerika ključni „dil broker“ na KiM, budući da je uticaj SAD najveći i da su one vojno najprisutnije na Balkanu, pogotovu na Kosovu, kao i njihov uticaj na albanski faktor.\nS druge strane, dodaje on, ukoliko se produbi sukob na relaciji Berlin—Vašington i geopolitičko tržište Zapadnog Balkana može postati mnogo interesantnije i jednima i drugima, pa će, figurativno rečeno, biti mnogo viša i geopolitička cena Srba kao nazaobilaznog faktora na ovom prostoru.\nZečević podseća da je EU pokazala da nema dovoljno kredibiliteta da rešava problem na svom tlu: prvo je kriza u Jugoslaviji završena u Dejtonu, a u skorije vreme nisu uspeli da pritisnu Albance da ispune dogovor oko Zajednice srpskih opština.\n„I sad će ući Tramp i on će završavati i praviti krajnji dogovor između Srba i Albanaca i biti glavni igrač“, zaključuje Zečević.\nDonald Tramp, Angela Merkel, Kosovo


2014. - Godina opasnog življenja\nNajveći izazovi u vanjskoj politici Washingtona u godini koja je na isteku, bili su, a i ostaju, ukrajinska kriza, militantni pokret za Islamsku državu, povlačenje američkih snaga iz još uvijek nestabilnog Afghanistana, epidemija ebole u Zapadnoj Africi.Prošlog tjedna , gospodin Obama je iznenadio i Amerikance i svijet najavom obnavljanja odnosa sa Kubom i to će biti izazov sa kojim će se suočavati iduće godine. Vanjsku politiku koju je vodio američki predsjednik, su mnogi često nazivali nejasnom, kompliciranom i nedovoljno odlučnom.\nRuska invazija na Krim koji je bio u sastavu Ukrajine , bio je prvi vanjsko-politički šok za Obaminu administraciju u 2014. oj godini. Bijela Kuća je prvo oštro upozoravala, a potom nametnula sankcije. Medjutim, nije bilo obećanja niti odluke da se pošalju vojnici u sukob na koji je Bijela Kuća gledala kao na pitanje principa, ali ne i američkog nacionalnog interesa.\nOsim reagiranja na ukrajinsku krizu, vanjska politika Baracka Obame, pogotovo zbog situacije u Iraku i Siriji, našla se pod kritikama onih koji su takve poteze nazivali slabošću.\n“Uobičajeno je da se gotovo svaka kritika vanjske politike odnosi na izostanak slanja naših vojnika u konfliktna područja. A ja, evo, otvoreno pitam: zašto je svako toliko spreman da koristi vojnu silu , a tek smo prošli kroz desetljeće rata, s ogromnim gubicima, i u životima i u budžetu? Pitam one koji kritiziraju šta konkretno misle da bi postigli novim ratovima?, kazao je nedavno Obama.\nKritike su eskalirale u augustu mjesecu, kada su militanti ISIL-a osvajali teritorij u Siriji, dok je Bijela kuća razrađivala planove obračuna s tom militantnom grupom.\nKonacno, nekoliko nedjelja kasnije predsjednik Obama je objelodanio prilično oštar plan, naredivši povratak za stotine američkih vojnika natrag u Irak, proširivši kampanju iz zraka nad Sirijom, i produbljujući tako, iako nevoljko, američku uključenost u još jedan sukob za koji je rekao da će potrajati godinama.\nA upravo njegova nevoljkost da krene u rat je nerijetko vodila njegovom neslaganju sa vlastitim timom za nacionalnu sigurnost, kaže analitičar Michael Rubin, iz Instituta Enterprize, koji dodaje:\n“Postoji jedan osnovni spor izmedju predsjednika koji ima političko uvjerenje zbog kojeg izbjegava slanje vojnika u uskobe i vojnih profesionalaca koji tvrde da je to krivi pristup odredjenim situacijama.\nUsprkos nekoliko pobjeda nad militantima Islamske Države, ta grupa i dalje predstavlja ozbiljnu prijetnju svijetu. Krize i u Siriji, i u Ukrajini, su daleko od rješenja, a odnosi sa Rusijom, koje je Obama želio popraviti na početku svog mandata, su trenutno u najgorem stanju od vremena Hladnog rata.\nJedan od uspjeha vanjske politike predsjednika Obame je re-balansiranje i revizija američkih vojnih snaga, kao i diplomatskih veza, u Azijsko-Pacifičkom području. To je region u kojem se Kina uzdigla, ali i popravila odnose sa Amerikom. Ipak, i ta je politika naišla na izvjesne izazove, kaže analitičar Robert Daly , i dodaje:\n“Iako smo uspostavili novu ravnotežu u odnosu sa zemljama tog područja, ne možemo se potpuno posvetiti tim odnosima, jer nam pažnju ovlače Egipat, Libija, Ukrajina, Sirija, ISIL, Ebola...Zbog takvog stanja u svijetu pitamo je li zaista poboljšan odnos i sa Kinom? ”\nMedju uspješnim potezima se smatra slanje stotina američkih vojnika u Zapadnu Afriku da pomognu u zaustavljanju širenja ebole. A krajem godine, prije nekoliko dana, predsjednik je povukao i historijski potez kada je objavio da počinje normaliziranje odnosa sa Kubom, nakon više od pola stoljeća.\n“Ovih 50 godina je pokazalo da izolacija ne daje rezultate. Vrijeme je za potpuno novi pristup, kazao je američki predsjednik.\nPredsjednik Obama se nada da će u 2015. godina otvoriti novo poglavlje u američkim odnosima sa ostatkom svijeta - svijeta koji je u godini koja je na isteku zaista postao izuzetno kompliciran.